Global Game Jam 2016: Bukti Bakat Game Devs Malaysia!

Kelmarin, game devs serata dunia berjamming di lokasi Global Game Jam 2016 masing-masing untuk membikin game sepanjang hujung minggu. JomGaming sempat lepak di Global Game Jam (GGJ) Malaysia!

Baru-baru ini, KDU University College dan International Games Developers Association (IGDA) Malaysia telah bergabung tenaga untuk mengadakan satu program pembikinan game secara jamming, aka Game Jam! Ini mengikut acara tahunan Global Game Jam (GGJ) yang dilangsungkan di beberapa negara serata dunia.
JomBaca: Global Game Jam 2016: Bikin Game dan Bikin Havoc Bermula!
Draft awal idea jammers. Idea yang paling menarik dapat sticker undi dari jammers lain yang berminat.
GGJ Malaysia yang bermula pada lewat petang Jumaat lepas, dibuka dengan tema ‘Ritual’. Jammers telah bertungkus-lumus membentuk game yang menarik dari tahap idea ke tahap persediaan. Lepas itu, game mereka dipamerkan di depan semua jammers dalam sesi demo.
Jadi bagaimana dengan hasil kerja mereka? JomGaming datang dan meninjau keadaan pada petang Ahad, hampir ke waktu penutup jamming. Suasana di kawasan lab-lab komputer KDU sangatlah ceria, relaks, dan santai. Tapi mungkin inilah bak kata pepatah ‘laut tenang sebelum ribut’.
Ada beberapa individu bersantai di kerusi masing-masing, sambil menonton video YouTube atau livestream Twitch. Kebanyakkan sedang mengemaskini seni grafik. Ada juga jammers yang sedang berbincang sambil membuat system testing. Tapi hampir semua jammers berada tidak jauh dari workstaton masing-masing.
Jangan relaks sangat ya bro! Kena banyak buat testing sebelum sedia untuk demo!
Jammers nih memang nak pasti demo tu dah sedia! Jangan kacau ya!
Waktu akhir jamming tu diumumkan oleh pengacara utama, Bazil Akmal [email protected]. Beliau mengalu-alukan jammers untuk berkumpul di ruang majlis untuk sesi demo. Seperti Jumaat lepas, ruang majlis disusun dengan barisan kerusi untuk jammers dan para pelawat yang sudi hadir, kebanyakkannya adalah ahli keluarga jammers sendiri.
Sesi demo games adalah saat kebenaran bagi semua jammers sini yang telah giat berusaha!
Buzz membuka kata dengan berkongsi pengalaman semasa GGJ 2016 berlangsung. Beliau juga menerangkan konsep Game Jam adalah bukan untuk pembiayaan game sendiri dan semua hasil kerja dari source code ke imej grafik akan dikongsi dengan khalayak awam.
Lebih-lebih lagi, Game Jam berdasarkan kerjasama antara individu berbakat untuk menghasilkan satu game dalam masa terhad. Acara nih tak kira umur, latarbelakang, atau samada korang lebih suka Maggi kari atau Maggi tom yam! Jika ada azam, di sinilah tempatnya untuk korang mempamerkan passion masing-masing!

Dengan itu, sesi demo Game Jam dimulakan secara rasmi! Setiap pasukan jammers dipanggil mengikut giliran untuk tampil kehadapan dan diberi 2 minit untuk memberi huraian game diorang. Ramai jammers yang mempersembah pada mulanye nampak sedikit gementar or malu, tapi tak lama kemudian keyakinan diorang makin meningkat.

Sesi demo tu menjadi bukti bukan sahaja kepada kemahiran mereka tetapi juga semangat mereka berjaga malam memerah keringat menyiapkan game sebelum deadline. Ada pelbagai jenis game yang telah dibangunkan, antaranya game yang boleh dimainkan secara single player, multiplayer, ataupun co-op.
Dalam masa dua hari, pasukan nih dapat menghasilkan satu game online multiplayer!
Ada jugak yang berdasar 2D, 3D, ataupun side-scrolling. Memang ada macam-macam game yang sangat kreatif! Untuk melihat dan bermain game-game ini, korang bolehlah melawat library games DI SINI. Berikut adalah game-game yang menarik perhatian kitorang!
I Call Upon The Dark Ones – Dalam game ini, korang bermain sebagai seorang balu yang ingin menghidupkan semula suaminya melalui sebuah ritual mistik. Bagaimanapun, kisah sebenar mula terungkai, apabila hubungan wanita ini dan suaminya mula diceritakan. Sedih. Download game ini DI SINI.
The Cat & The Room – Dalam game ini, korang bermain sebagai seekor kucing yang terperangkap di dalam sebuah bilik misteri. Untuk keluar dari bilik ini, korang kene perhatikan barang-barang yang berubah setiap round dan buat ritual berkaitan! Download game ini DI SINI.
Taylon and the mystery of We Love Murder Dash – Dalam game ini, korang kene menyelesaikan misteri pembunuhan dan puzzle di sebuah pekan Muzzlespurder! Game ini pada pendapat kami, memiliki barisan character design yang mantap! Download game ini DI SINI.
Night of the Unicycle – The Quickening – Ini adalah game yang paling kitorang enjoy! Korang bermain sebagai salah seekor unicorn yang menunggang unicycle dan bertempur di dalam mating ritual. Quirky tapi fun! Download game ini DI SINI.
JomGaming pun sempat dapat main game ni! Dahsyat betul kuda bertanduk nih!
Secara keseluruhan, GGJ Malaysia berjaya memikat lebih kurang 150 jammers dan menghasil sebanyak 34 games! Mengikut Buzz, ia merupakan tahun Game Jam IGDA yang terbaik. Sesi demo game diakhiri dengan ucapan terima kasih pada pihak penganjur KDU University College, Blonde Media, Audio Network, ProSoundEffects, dan kumpulan MyGameDev.
Antara penganjur utama adalah Casual Connect, yang telah menaja dua ticket masuk untuk pameran gaming di Singapore! Ia dihadiahkan pada dua jammers yang dikenalpasti oleh pihak-pihak pengacara sebagai jammers yang paling gigih berusaha pada malam pertama. Waaah, kalau sampai tak nak tidur sehingga pagi, tu lah baru bukti betul-betul semangat!
Syabas pada semua jammers! Jumpa lagi di Global Game Jam 2017 ya!
Nota: JomGaming ingin mengucapkan banyak terima kasih pada jammers yang menghulurkan sedikit masa jamming mereka untuk bertemu bual; Fuad Suhaimi, Ili Said, Ooi Yen Pin, dan Bryan Lim. Juga berterima kasih pada pihak-pihak pengacara Buzz, Alan dan Ivan.


This War Of Mine: Game Survival Yang Menarik!

Korang nak cuba merasai suasana keadaan sesebuah negara yang di dalam perang? Nak rasa macam mana untuk bertahan dan hidup sepanjang perang tersebut?

Mungkin korang boleh cuba semua ini di dalam game terbaru dari developer 11 Bit Studios iaitu This War Of Mine yang akan berada di pasaran pada 29 Januari 2016.
Game berkonsepkan action/adventure ini diilhamkan dari perang di Bosnia sekitar tahun 1992-1996. Korang akan di berikan beberapa orang yang terselamat, dan misi korang adalah mencari ikhtiar untuk bertahan selama mana yang korang mampu.

Cari makanan, apa sahaja barang terbuang – mentol, ubat, kayu dan semua itu mungkin akan dapat menyelamatkan korang semua.
Nak tau menarik ke tak game ni, jom kita usha trailer:

Menarik ke tak? Kena la tunggu 29 Januari ni!
ADIOS!!


Twitch Memperkenalkan Kategori Baru, Social Eating

Streaming sambil menikmati makanan sudah lama dilakukan di Korea Selatan, kini Twitch tidak mahu ketinggalan dalam trend yang semakin mendapat liputan meluas itu!

Kini peminat laman web Twitch bukan saja boleh mengikuti sesi gaming personaliti online mereka, kini mereka boleh tonton apa yang mereka makan! Kategori Social Eating ini dicipta oleh Twitch kerana ia semakin mendapat sambutan bukan sahaja di Korea malah di US.

Pada waktu penulisan artikel, sudah terdapat beberapa channel yang sudah mula menggunakan category baru ini dan sudah ada yang telah mencecah 1,000 viewer.
Sumber dari Twitch Social Eating.


Battlefield 1: Idea WW1 Pada Mulanya Ditolak EA!

Idea tema Perang Dunia Pertama dalam Battlefield 1, bagaimana ia telah direalisasikan?

7 Mei lalu, dunia first-person shooter telah digegarkan dengan pengumuman Battlefield 1 yang akan berlatarbelakangkan Perang Dunia Pertama (WW1). Melalui trailer yang mengagumkan, ramai peminat telah memuji tindakan DICE ini yang berani membawakan pembaharuan.
JomBaca: Battlefield 1: Tema WW1 & Tarikh Pelancaran Telah Diumumkan!
Terkini, pihak penerbit Electronic Arts (EA) telah mendedahkan bahawa idea WW1 tersebut pada mulanya telah ditolak mereka.
Melalui laporan DualShockers, pada Electronic Arts’ Investor Day, Chief Executive Officer, Andrew Wilson telah berkongsi mengenai beberapa perkara menarik tentang Battlefield 1.

“Jika kita lihat kepada sahabat-sahabat kita lain dalam industri ini, mereka semua ingin membikin game sci-fi. Kami meraih pelbagai kejayaan melalui persekitaran ketenteraan moden, tapi kami rasakan terdapat keperluan untuk melakukan perubahan. Dan apabila pasukan ini membentangkan idea WW1, saya terus menolaknya”, kata beliau.
“Saya katakan, “WW1 adalah trench warfare, ia pasti tidak seronok untuk dimainkan.” Tapi apa-apapun, pasukan ini tetap mengatakan ia akan menjadi sebuah game yang seronok, dan mereka memberikan demo pendek yang telah meyakinkan saya bahawa ia adalah satu jalan yang terbaik”, sambung Wilson.
“Berita baiknya adalah apabila anda mengambil risiko kreatif dan ia berjalan dengan baik, ia boleh memberikan kejayaan yang besar. Dan saya rasa apa yang pengguna Internet telah tunjukkan dalam 31 juta views dan trailer yang paling banyak ditonton dalam sejarah EA adalah tema WW1 mempamerkan kehendak sebenar para pemain. Saya rasa kami telah lakukan perkara yang betul untuk francais ini dan yang betul untuk EA”, tambah beliau lagi.

Peminat kipas-susah-mati telah menunjukkan bahawa mereka sangat tertarik dengan latar belakang WW1 dalam Battlefield 1. Sekarang ini, pergilah sambung bikin game ini dan sajikan kepada kami game yang terbaik, wahai DICE!
Battlefield 1 akan dipasarkan pada 21 Oktober 2016 untuk PC, Xbox One dan PlayStation 4.
JomBaca: Trailer Battlefield 1 Paling Banyak Like, CoD Infinite Warfare Paling Banyak Dislike Dalam Sejarah YouTube!


Lihat Dengan Lebih Dekat Bundle Xbox One S Edisi Terhad Gears of War 4

Mahu lihat dengan lebih dekat Xbox One S edisi bertemakan Gears of War 4? Bagus, kerana anda dapat melihatnya di sini.

Microsoft telah mengeluarkan video yang memaparkan konsol tersebut dalam kemegahan crimson.
Boleh didapati untuk pre-order, bundle edisi terhad 2TB ini didatangkan dengan Xbox wireless controller terbaru yang telah diumumkan di E3 2016 dan dipadankan dengan rekaan Crimson Omen.

Ia termasuk sekali dengan muat turun penuh game Gears of War 4 Unlimited Edition untuk Xbox One dan Windows 10. Ia juga menyokong fungsi cross-play untuk semua mod co-op.

Akses awal kepada game itu ialah pada 7 Oktober dan merupakan sebahagian dari perjanjian yang datang bersama-sama dengan pas bermusim dan Gears goodies tambahan.

Gears of War 4 akan dikeluarkan pada 11 Oktober. Manakala Xbox One S akan dikeluarkan pada 2 Ogos.
Sumber: VG24/7


Nathan Drake Tidak Akan Muncul Secara ‘Cameo’ Dalam Uncharted: The Lost Legacy, Bakal Tampil Kawasan Paling Luas

Semakin hari semakin banyak info yang didedahkan tentang DLC story standalone pertama dalam francais ini, Uncharted: The Lost Legacy. Terkini, PlayStation telah berkongsi lebih banyak maklumat dalam blogpost terbaru mereka – latar belakang, gameplay, persekitaran, screenshots dan banyak lagi!

Sebelum ini, kita telah mengetahui bahawa The Lost Legacy akan diterajui oleh dua watak wanita yang pernah muncul dalam francais Uncharted, iaitu Chloe dan Nadine. Maka, ramai yang tertanya-tanya, adakah watak utamanya sejak ia pertama kali diperkenalkan, Nathan Drake akan muncul sebagai penampilan khas (cameo) dalam DLC ini?
Ia telah disahkan bahawa Nathan Drake bukan sahaja tidak boleh dimainkan dalam DLC ini, malah watak ini juga tidak akan muncul secara cameo. “Kami mencuba beberapa idea yang ada termasuk Nathan sebagai watak sampingan, tetapi semua yang kami lakukan seperti tidak perlu kerana kami telah menamatkannya dalam Uncharted 4,” kata Naughty Dog.

The Lost Legacy dikatakan berlaku kira-kira 12 bulan selepas Uncharted 4, dan ia berlatarbelakangkan di selatan India. Ia akan berkisar tentang pencarian Chloe dan Nadine untuk menemukan artifak Tusk of Ganesh. Bagaimana kedua-dua mereka ini berjumpa tidak didedahkan, namun pencarian ini akan dimulakan oleh Chloe.
Naughty Dog turut mengesahkan bahawa The Lost Legacy akan membawakan satu level yang paling luas pernah mereka bangunkan dalam mana-mana siri Uncharted. Dan ia hanyalah salah satu daripada banyak persekitaran yang pemain boleh mengembara dalam DLC ini kelak.

Stealth gameplay sekali lagi akan ditampilkan dalam siri Uncharted ini, dengan buat pertama kalinya, pistol yang mempunyai silencer akan diperkenalkan. Mereka juga menyatakan bahawa sesuatu yang tidak pernah mereka lakukan akan dibawakan ke dalam The Lost Legacy.
Anda boleh layan beberapa screenshots di bawah yang telah dikeluarkan dalam blogpost terbaru ini:

Chloe adalah watak kegemaran ramai yang pernah ditampilkan dalam Uncharted 2, manakala Nadine pula adalah watak yang pertama kali muncul dalam Uncharted 4. Asav pula, seperti yang telah didedahkan minggu lalu, adalah watak antagonis yang akan dibawakan ke dalam Uncharted: The Lost Legacy.
Sebelum ini, Naughty Dog telah mendedahkan bahawa selain watak duo Chloe dan Nadine, mereka turut pernah mempertimbangkan dua pasangan lain untuk DLC ini.
Uncharted: The Lost Legacy adalah DLC standalone yang pertama kali diumumkan semasa PlayStation Experience 2016 lalu. Anda boleh saksikan 8 minit aksi gameplay Chloe dan Nadine di sini.
Uncharted: The Lost Legacy akan dilancarkan eksklusif untuk PlayStation 4 pada suatu tarikh yang belum diumumkan pada tahun ini.


Game PS4 Kini Adalah Game Paling Banyak Terjual Berbanding Konsol Lain Dalam Sejarah

Bilangan jualan unit konsol paling banyak terjual dalam sejarah tentunya masih dipegang oleh PlayStation 2 (PS2), namun ada satu rekod baru yang dipecahkan oleh PlayStation 4 (PS4).
Bilangan game-game yang terjual di PS4 sahaja telah mencatatkan jumlah sebanyak 1.577 billion unit — sekaligus menjadikan ia berada di kedudukan nombor satu berbanding mana-mana game-game di konsol lain dalam sejarah.
Berita ini diumumkan dalam laporan kewangan terbaharu Sony, lapor PlayStationLifestyle.
Sejak pelancarannya pada November 2013, game-game di PS4 sahaja telah terjual sebanyak 1.577 billion unit, memintas rekod yang sebelum ini dipegang oleh game-game yang pernah terjual di PS2 sahaja iaitu sebanyak 1.537 billion unit. Harus diingat, jualan game di PS4 masih rancak dan bilangan ini pastinya akan terus meningkat.
Dari April 2020 hingga Mac 2021 sahaja, kira-kira 339 juta game telah terjual antara PS4 dan PS5, peningkatan sebanyak 22% daripada tahun fiskal sebelumnya. Bilangan ini termasuk 58.4 juta game yang diterbitkan sendiri oleh Sony seperti The Last of Us Part II, Marvel’s Spider-Man: Miles Morales, dan Demon’s Souls.
Populariti game-game digital berbanding game disk fizikal terus menunjukkan peningkatan. Laporan ini turut menyatakan yang PlayStation Store telah mencatatkan pendapatan sebanyak USD13.71 billion (sekitar RM56.25 billion) sepanjang tahun fiskal yang sama, sekaligus menjadi pendapatan tahunan paling tinggi dalam sejarah store itu.
Dengan pandemik global tidak lagi menunjukkan sebarang tanda-tanda untuk reda, para pemain dijangka akan terus memilih game-game digital yang lebih mudah untuk dimuat-turun berbanding pergi ke kedai fizikal berdekatan.


Middle-Earth: Shadow of War: Apa Yang Best Dalam Sambungan Shadow of Mordor Ini?

Gameplay trailer Shadow of War telah diterbitkan dan ianya memenuhi impian peminat-peminat siri tersebut!

Banyak ciri baru dan penambahbaikan telah dilakukan berbanding Shadow of Mordor. Berikut adalah benda best yang korang boleh tengok dalam trailer gameplay Shadow of War terbaru.
Nemesis System dan General

Ramai peminat menantikan pembaharuan Nemesis System yang mendapat pujian semasa Shadow of Mordor. Berdasarkan trailer di atas, banyak telah diperbaiki bagi memberikan pengalaman gameplay yang lebih menyeronokkan.
Talion bukan saja akan mempunyai permusuhan dan cerita dengan general-general Uruk – malahan korang boleh ketahui lebih banyak backstory yang akan dimainkan apabila Nemesis System digunakan di medan peperangan.
General-general Talion akan membina hubungan dengannya, menambah lagi citarasa di dalam peperangan. General-general ini akan membantu Talion di saat-saat genting, dan mereka hadir di dalam pelbagai bentuk, dan fungsi berbeza mengikut kegunaan masing-masing!
Peperangan Besar
Talion mampu membangunkan bala tentera miliknya dan menyertai peperangan besar menawan kubu-kubu kejahatan seperti yang dapat di lihat di dalam siri filem Lord of the Rings. Kesemua kubu-kubu kejahatan ini meliputi kawasan-kawasan besar yang perlu dijajah dan kesemuanya di atas persekitaran dunia Mordor yang unik dan pelbagai.
Sistem RPG Lebih Mendalam
Salah satu penambahan ke dalam game ini adalah sistem loot yang bersifat RPG. Korang bukan sahaja boleh mendapatkan barangan daripada general-general yang terkorban – malahan korang juga boleh mengambil pakaian perisai/armor yang akan merubah rupa fizikal Talion nanti!
Tunggang Mount
Mount akan kembali di dalam SHadow of War. Namun, ianya tidak terhad kepada binatang-binatang yang berada berhampiran – Talion boleh summon/memanggil mount bila-bila masa sahaja. Bukan itu sahaja, Talion boleh menguasai dan menggunakan naga sebagai mount untuk memporak-perandakan medan peperangan!

Middle-Earth: Shadow of War dijadual untuk diterbitkan pada Ogos 2017 bagi platform PC, PlayStation 4 dan Xbox One.


Call of Duty: Modern Warfare Remastered Berkemungkinan Akan Dijual Berasingan Bermula Bulan Hadapan

Berdasarkan dari screenshot charlieintel.com. Call of Duty Modern Warfare Remastered akan berada di pasaran pada 20 Jun 2017 di platform PlayStation 4 dan 20 Julai di platform Xbox One.

Sebelum ini, Call of Duty Modern Warfare Remastered hanya boleh dapat dengan pembelian Call of Duty: Infinite Warfare melalui 2 edisi, iaitu Legacy Edition dan Digital Deluxe Edition.
Ini amatlah mengjengkelkan bagi pemain di mana dengan cara itu sahaja untuk bermain Call of Duty Modern Warfare Remastered. Tidak lupa juga bahawa pemain memerlukan disk Call of Duty Infinite Warfare untuk bermain Call of Duty Modern Warfare Remastered melainkan pemain beli secara digital.

Difahamkan bahawa berita ini masih dalam khabar angin dan Activision tidak mengeluarkan sebarang kenyataan rasmi tentang berita ini. Kalau ianya benar, apakah perasaan anda tentang berita ini. Adakah ianya suatu perkara yang baik bagi pemain atau sebaliknya?


PUBG Mobile Ungguli Anugerah Google Play Awards – Game Mobile Paling Popular 2018!

Hebat sangat ke PUBG Mobile ni?

PUBG Mobile yang dibangunkan oleh Tencent Games dan PUBG Corporation baru-baru ini memenangi 3 anugerah di dalam Google Play Awards – Best Game, Fan Favourite Game dan Most Competitive Game.

Sejak dilancarkan awal tahun ini, PUBG Mobile telah di-download 200 juta kali dan dimainkan lebih 30 juta pemain (kecuali China) setiap hari! Ianya juga menduduki carta gaming popular di 105 negara dalam minggu pertamanya.
Apple App Store turut mengiktiraf PUBG Mobile dengan meletakkan ia di dalam kategori Game Trend of the Year bagi genre battle royale yang dipopularkannya serta Top Game Charts of 2018 bagi jumlah download yang mengagumkan.

PUBG Mobile juga turut memenangi anugerah The Mobile Game of the Year di 2018 Golden Joystick Awards. Ia turut dicalonkan di The Game Awards namun tidak memenangi anugerah tersebut.
Secara peribadi, penulis kini berminat untuk mengetahui jumlah download bagi Fortnite versi mobile selepas Epic Games menyatakan ianya takkan diletakkan di dalam Google Play Store. Bagaimanapun, laporan menyatakan Fortnite battle royale dimainkan sebanyak 200 juta pemain merentasi semua platform – PC, konsol, dan mobile.


Rockstar Umumkan Red Dead Online, Open Beta Akan Diadakan Pada November

Seperti yang dijangka ramai, Rockstar telah mengumumkan Red Dead Online, komponen multiplayer untuk Red Dead Redemption 2.

Red Dead Redemption 2 akan dilancarkan pada 26 Oktober untuk PS4 dan Xbox One. Semasa pelancaran, Red Dead Online tidak akan dikeluarkan terlebih dahulu, tetapi akan mula memasuki fasa open beta pada November nanti. Tarikh tepat bilakah ia akan dimulakan masih belum didedahkan.
Pelancaran Red Dead Online yang lewat sebulan daripada pelancaran game Red Dead Redemption 2 ini mengikut jejak langkah semasa pelancaran Grand Theft Auto V pada tahun 2013 lalu — yang mana mereka akan memberikan kita peluang untuk menghabiskan story dulu, sebelum menerjah ke multiplayer.
Sesi open beta Red Dead Online akan boleh diakses oleh semua secara percuma. Manakala, fungsi penuh Red Dead Online nanti akan boleh dimainkan oleh semua pemain yang memiliki Red Dead Redemption 2 di PS4 dan Xbox One.

Jika dibaca melalui gambaran yang diberikan Rockstar, Red Dead Online akan membawakan gameplay yang mempunyai aura yang sama seperti GTA Online. Ia akan menggabungkan naratif dengan gameplay kompetitif dan co-op dalam cara yang menghiburkan. Menggunakan gameplay Red Dead Redemption 2 sebagai asas, Red Dead Online akan tersedia untuk diterokai secara solo atau bersama rakan-rakan, dan akan menampilkan kemaskini yang kerap dan penambahbaikan untuk mengembangkan dan memperluaskan pengalaman ini untuk semua pemain.
Apakah Red Dead Online akan mempunyai mode battle royale, seperti mana yang dikhabarkan sebelum ini? Sama-sama kita tunggu.


Pemain No Man’s Sky Akhirnya Berjumpa Antara Satu Sama Lain Setelah Setahun Game Ini Dilancarkan

Setelah sekian lama menunggu, pemain No Man’s Sky dapat berjumpa antara satu sama lain dan tidak berasa kesunyian lagi dalam berjuta-juta planet dalam pelbagai galaksi.
Jumpa pemain lain dalam bentuk bola-bola api terapung.
Melalui update baru No Man’s Sky, ia membolehkan pemain masuk dalam multiplayer iaitu merupakan satu ciri yang ditunggu-tunggu oleh pemain sebelum game ini dilancarkan.
Atlas Rises adalah update terbaru dan percuma untuk game yang menambahkan visual menandakan terdapat ada pemain lain berdekatan atau berada dalam kawasan. Anda juga boleh berborak melalui voice chat dengan 16 pemain lain.
Dua pemain, DesignationG dan Robe_meny82 bertemu buat kali pertama melalui expansion Atlas Rises setelah beberapa minit sahaja dilancarkan pada minggu lepas. Pertemuan pertama mereka terukir di bintang dalam Reddit.
Berikutan update ini, pemain berpeluang untuk stream multiplayer No Man’s Sky di pelbagai saluran video.

Sebelum ini, No Man’s Sky pernah dilanda kontroversi kerana dakwaan pengiklanan palsu sehingga dilancarkan siasatan oleh Advertising Standards Authority (ASA) tetapi tidak didapati bersalah.
Selain berjumpa dan berborak dengan pemain lain dalam No Man’s Sky, tiada lagi tarikan baru diusulkan oleh Hello Games untuk update baru ini tetapi mungkin ada ciri baru yang akan menyusul akan datang.


WESG 2019: Tarikh Dan Format Pusingan Kelayakan PES 2019 Untuk Rantau Asia Tenggara Diumumkan

WESG merupakan tournament esports antarabangsa yang telah dianjurkan selama beberapa tahun sebelum ini oleh Alisports, anak syarikat Alibaba Group yang dimiliki Jack Ma.

WESG edisi 2018-2019 ini yang dicanang sebagai acara “Olimpik Esports” terbesar akan berlangsung dari Julai 2018 – Mac 2019, melibatkan 38 buah negara dari rantau China, Jepun, AS, Kanada, Russia, Asia Tenggara dan Oceania. Pada tahun ini, jumlah prizepool WESG telah mencapai USD5.5 juta.
JomBaca: Air Asia Ajak Atlit Esports Lelaki & Wanita 38 Negara Sertai WESG, Tourney Ala Olimpik
Enam game akan dipertandingkan, iaitu DotA 2, CounterStrike: Global Offensive, Hearthstone, StarCraft II, Vainglory dan PES 2019. Untuk CS:GO dan Hearthstone, terdapat dua kategori, iaitu kumpulan umum (campuran) dan kumpulan wanita — menjadikan kesemua kategori yang ada ialah lapan kategori.
Ada sedikit kontroversi yang timbul sebelum ini melibatkan game PES apabila pusingan kelayakan tidak diumumkan untuk rantau Asia Tenggara, sehingga ada spekulasi yang muncul mengatakan pihak penganjur takut dengan prestasi baik yang ditunjukkan oleh para pemain PES di Asia Tenggara.
JomBaca: Pendaftaran Untuk WESG Pusingan Kelayakan Asia Tenggara Kini Telah Dibuka – Masa Untuk Harumkan Nama Malaysia!
Walau bagaimanapun, pihak penganjur telah mengesahkan selepas itu yang untuk kelayakan di rantau ini, ia akan dianjurkan secara online.
Dan terbaru, mereka telah mengumumkan tarikh dan format pusingan kelayakan PES untuk rantau ini. Ia akan dianjurkan secara online melalui mode PES LEAGUE yang ada dalam PES 2019 (PS4 sahaja), pada 8 dan 9 Disember 2018.
Mereka turut berkongsikan screenshot yang memaparkan di bahagian manakah acara kelayakan ini, yang korang lihatnya di bawah:

Hanya 2 pemain dari rantau Asia Tenggara yang akan dibawakan ke WESG Grand Final yang akan diadakan di Shanghai, China pada Mac 2019 nanti — melengkapkan jumlah 20 pemain untuk PES 2019.
Hadiah kemenangan untuk kategori PES 2019 sahaja? Juara akan membawa pulang USD30,000, naib juara USD15,000 dan tempat ketiga USD7,500!
Untuk maklumat lanjut mengenai pusingan kelayakan PES 2019 untuk rantau Asia Tenggara ini, korang lawati laman web rasminya di sini.


Game Survival Horror, Open-World FPS Metro Exodus Akan Diterbitkan Tahun 2018!

Mircrosoft mengumumkan Metro Exodus – game ketiga di dalam siri Metro dan ianya adalah sebuah game open-world shooter!

Bersedia untuk kembali ke Moscow dan dunia open-world Russia dengan gameplay stealth dan eksplorasi di dalam genre survival horror Metroid Exodus.

Korang akan mengmbara merentasi benua di dalam adventure terbesar pernah dilaksanakan di dalam dunia Metro, kali ini berdasarkan novel Dmitry Glukhovsky yang menceritakan setahun pengalaman sepanjang musim spring, summer dan autumn sehingga ke nuclear winter.
Metro Exodus akan diterbitkan pada 2018 di platform Xbox One, Windows 10 dan PS4.


Belum Lagi Dilancarkan, PUBG: New State Melepasi 40 Juta Pra-Pendaftaran

PUBG: New State merupakan sekuel kepada kepada PUBG Mobile — berlatarbelakang tahun 2051, game percuma ini akan membawakan tema futuristik.
PUBG: New State masih belum dilancarkan sepenuhnya, namun game ini telah berjaya mengumpulkan lebih daripada 40 juta pemain yang melakukan pra-pendaftaran.
Dalam kenyataan yang dikeluarkan, Krafton telahpun mengadakan sesi percubaan alpha kedua di 28 buah negara pada bulan lalu. Antara punca utama kepada peningkatan mendadak pra-pendaftaran ini adalah apabila mereka telah membukanya kepada para pemain di India.
Krafton turut berkata yang mereka akan mengumumkan tarikh pelancaran penuh PUBG: New State pada Oktober kelak.

Korang yang masih belum dan ingin pra-daftar, boleh lakukannya di Google Play di sini dan App Store di sini.


Setelah Sekian Lama, Ini 15 Minit Gameplay Rasmi Pertama Starfield

Setelah sekian lama diumumkan dan membuatkan ramai peminat ternanti-nanti, Microsoft dan Bethesda Softworks akhirnya telah memperlihatkan gameplay pertama Starfield.
Video gameplay rasmi pertama ini berdurasi 15 minit, menampilkan ulasan daripada Todd Howard, pengarah game di Bethesda Game Studios, yang menerangkan apa yang para pemain boleh lakukan dalam game yang cukup luas ini.
Antara gameplay yang dipaparkan ialah ekplorasi angkasa lepas, aksi menembak haiwan di planet-planet asing, pengubahsuaian kapal angkasa yang boleh diterbangkan, dan banyak lagi.
Bethesda mendedahkan yang game ini akan membawakan lebih 100 sistem bintang yang berbeza, yang keseluruhannya akan menyediakan lebih 1,000 planet untuk diterokai. Paling menarik, setiap inci daripada setiap planet itu boleh diterokai oleh para pemain.
Jom layan gameplay ini:

Seperti yang diumumkan sebelum ini, tarikh pelancaran Starfield telah ditunda ke tahun 2023, dan akan dilancarkan untuk Xbox Series dan PC.


Kamen Rider Climax Fighters Diumumkan Dan Ianya PlayStation Eksklusif!

Diumumkan hari oleh Bandai Namco.

Kamen Rider Climax Fighters telah diumumkan oleh Bandai Namco baru-baru ini dan ianya merupakan sebuah fighting action game yang mengetengahkan watak-watak dari siri Kamen Rider.
Buat masa ini, Kamen Rider Climax Fighters hanya akan diterbitkan untuk pasaran Jepun pada 7 Disember nanti dan eksklusif buat PlayStation 4 sahaja.
Tetapi memandangkan Bandai Namco yang kini sangat agresif mengalih bahasa video game terbitan pasaran Jepun, tidak mengejutkan Kamen Rider Climax Fighters juga bakal menerima terbitan versi antarabangsa.
Saksikan trailer pengumuman Kamen Rider Climax Fighters dibawah.


8 Aktiviti Menarik Bersama Infinite Carnage Di AniManGaki 2017! Jom Layan VR dan Racing Sim!

Booth Infinite Carnage (InC) merupakan booth terbesar di AniManGaki 2017 nanti dan pelbagai aktiviti dari 8 mini booth menarik menanti korang! Komik ada, t-shirt ada, game pun ada dan macam macam lagi! Hmm, jom tengok apa je yang ada eh?
 1. Allstars Arena
Sebanyak 3 video game berasakan PS4 di Allstar Arena akan mengadakan pertandingan amatur Guilty Gear Xrd Rev 2 (GGXR2), Ultimate Marvel Vs Capcom 3, (UMvC3) dan juga Tekken 7 (T7).
Dengan kolaborasi antara komuniti Guilty Gear Malaysia (GGMY), Malaysian Tekken Society (MTS) dan Hitbox Gaming akan membawa salah satu pertandingan dengan hadiah-hadiah yang lumayan. Champion T7 akan ditaja ke SEA Major di Singapura Oktober ini oleh Bandai Namco sendiri! Jom tengok apa hadiah hadiah yang akan diberi.

Tekken 7
Tempat Pertama – Tiket penerbangan dan kemasukan ke SEA Major di Gamestart 2017, Singapura, wang tunai RM200, hard drive Western Digital (WD) Passport, keyboard Armageddon, Avast Antivirus dan trofi
Tempat Kedua –  Wang Tunai RM100, headphone Armageddon, Avast Antivirus dan trofi.
Tempat Ketika – Wang Tunai RM50, mouse Armageddon, Avast Antivirus dan trofi.
GGXR2 dan UMvC3
Tempat Pertama – Wang tunai RM200, hard drive Western Digital (WD) Passport, keyboard Armageddon, Avast Antivirus dan trofi.
Tempat Kedua –  Wang Tunai RM100, headphone Armageddon, Avast Antivirus dan trofi.
Tempat Ketiga – Wang Tunai RM50, mouse Armageddon, Avast Antivirus dan trofi.
Penyertaan akan ditutup pada 11.30 Malam 18 Ogos 2017. Nak try? Korang boleh register di link ini!
2. JomGaming

Mesti ramai teringin tengok rupa Abam Apam yang benar bukan? Ini kalilah korang boleh bermain game bersama Abam Apam! Kalahkan Abam Apam dan menangi loots merchandise dari Abam Apam sendiri. Sebanyak 3 sesi game ini akan di adakan pada pukul 10am, 2pm, 5pm di kedua-dua hari! Jangan cakap kitorang bojio pula.
3. Inzane Racing – Racing Simulator
Nak vroom vroom di 200km/h tanpa merisiko kan nyawa anda? Dengan fizik dan simulator yang benar korang boleh merasa membawa kereta di litar-litar sekeliling dunia? Korang boleh merasakan membawa kereta lumba simulator di sini dengan harga RM15 untuk 5 minit!

4. Hitbox Gaming – VR Summer Lessons: Hikari Miyamoto
Notice me senpai! Siapa tak kenal dengan sweetheart VR, Hikari dari Summer Lessons? Ini lah peluang anda untuk merasa mengajar Hikari dalam mode VR. Hanya RM5 untuk 20 minit!

5. Final Fantasy Trading Card Game Impulse Gaming
Adakah deck korang cukup menakjubkan untuk mengalahkan opponent korang? Tak pernah tengok FF TGC? Ha ini lah masanya nak merasa dan melihat cara berlawan FF TCG, bukan takat main dekat video game dia je tau!

6. Western Digital – Magical Bingo Hunt
Apa yang korang harus buat adalah bermain beberapa game Tekken 7 di PC dan dapatkan cop dari mini booth Western Digital yang berada di InC. Ha, senang je kan nak menang free free? Usaha lebih dapat lebih!
7. Viewsonic dan Warlord
Meh duduk di sini! Rasakan kesedapan kerusi gaming Warlord dan kecantikan resolusi monitor Viewsonic. Menangi salah satu daripada kerusi Warlord ini dari cabutan bertuah di AMG!

8. Gryntee
Gryntee merupakan salah satu sponsor dan vendor t-shirt kepada InC akan membuka booth menjual t-shirt denga design tersendiri oleh InC! JomGaming juga akan menjual 2 design t-shirt di inspirasikan oleh video game Overwatch! Hanya ada 40 helai, siapa cepat dia dapat!

Ini baru booth booth di InC, hanya secebis dari apa yang bakal ada di AMG. Bayangkan lagi aktiviti dan lebih dari 47 booth yang menarik menanti korang di AMG! Untuk mengetahui lebih tentang AMG korang boleh lihat di sini.


Bungie Dilaporkan Mahu Hidupkan Kembali Siri Marathon

Menurut Insider Gaming, Bungie mahu mengembalikan siri Marathon dalam bentuk game baharu iaitu 3 orang skuad extraction-based shooter.
Game itu masih di peringkat pra-alpha dan akan diumumkan pada bila-bila masa. Marathon berlatarbelakangkan sebuah planet yang sebelum ini dihuni oleh koloni manusia yang telah musnah.

Kini, manusia yang masih hidup menggunakan cyborg yang dikenali sebagai “Runners” untuk mencari barang-barang berharga.
Gameplay Marathon hampir sama seperti kebanyakkan game extraction-based shooter lain. Di mana ia memfokuskan kepada pilihan misi, beli dan pilih loadout, masuk ke dalam map, cari loot, lengkapkan objektif dan keluar dengan selamat.

Ganjaran bermusim dan sistem progression memainkan peranan besar dalam game Marathon.
Ini akan menjadi game pertama Bungie yang tidak ada kaitan dengan siri Destiny.
Marathon mula dikeluarkan pada tahun 1994, diikuti dengan dua buah sekuel pada tahun 1995 dan 1996. Game asalnya berjaya mencapai jualan sebanyak 200,000 unit pada tahun 2002.


Filem Uncharted Kongsikan 4 Gambar Baru – Pengembaraan Harta Karun Nate Bermula

Empat keping gambar baharu yang diambil dari babak filem Uncharted telah dikongsikan oleh Sony Pictures.
Gambar-gambar ini terdiri daripada sekeping kunci berbentuk salib, kemudian kunci itu digunakan untuk membuka sebuah pintu yang kelihatan seperti digunakan oleh Nathan Drake (Tom Holland), beberapa harta karun di dalam ruang yang lapuk bersawang, serta paparan peta dunia lama.
Perkongsian gambar-gambar ini adalah bagi meraikan sambutan tahun baharu, yang mana kapsyen yang digunakan ialah “Tahun baharu. Pengembaraan baharu menanti.”

A new year. A new adventure awaits. #UnchartedMovie pic.twitter.com/iHiKm6OWpy— Uncharted (@unchartedmovie) January 1, 2021

Ini merupakan kali kedua Sony Pictures menunjukkan gambar-gambar dari set filem ini, selepas pertama kali memaparkan Tom Holland berpenampilan Nathan Drake pada Oktober lalu.
Penggambaran filem ini telahpun tamat dan kini berada dalam fasa pasca-produksi. Kemungkinan besar kita bakal disajikan dengan trailer pertamanya tidak lama lagi.
Sebelum ini, Mark Wahlberg, yang memegang watak Sully, telah memperlihatkan baju Sully, serta misai yang cukup sinonim dengan karakter itu.
Filem Uncharted ini diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia dibintangi oleh Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem ini dijadualkan akan ditayangkan pada Julai 2021.


Saksikan Babak Sinematik Apex Legends Disunting Seperti Pembukaan Anime

Anime sememangnya mempunyai satu identiti yang sangat unik — iaitu montaj pembukaan setiap kali sesebuah episod bermula. Melalui gabungan lagu dan aksi yang rancak, kita semua pasti akan terus kenal ia merupakan pembukaan anime.
Seorang Youtuber, Chef Knoop telah menyunting dan memuatnaik sebuah video Apex Legends yang bertemakan aura pembukaan anime. Beliau telah menggunakan video-video sinematik Apex Legends yang pernah dikeluarkan Respawn Entertainment sebelum ini — membikinnya menjadi sebuah montaj pembukaan seumpama anime yang sungguh gempak.
Korang boleh tontonnya di bawah.


Ini Adalah 5 Pemain Paling Laju Dalam PES 2017!

PES 2017 tinggal beberapa hari sahaja sebelum ia akan dilancarkan sepenuhnya. Terbaru, Konami telah mengusik peminat dengan statistik ini.

Konami di laman Twitter rasmi PES telah mendedahkan 5 pemain paling laju lariannya untuk PES 2017. Mereka adalah Pierre-Emerick Aubameyang dengan statistik kelajuan 97, Theo Walcott (96), Héctor Bellerín (95), Inaki Williams (93) dan Leroy Sane (92).

Di samping mendedahkan 5 pemain paling laju ini (bersama wajah masing-masing), Konami turut berkongsi wajah 4 pemain lain untuk menunjukkan bagaimana cantiknya wajah-wajah pemain yang akan ditampilkan dalam PES 2017 kelak. 4 pemain tersebut adalah David De Gea, Phillipe Coutinho, Toni Kroos dan Ivan Rakitic.

PES 2017 akan dilancarkan pada 13 September 2016 di PC, PS4, PS3, Xbox One dan Xbox 360.
Jadi, bagaimana pandangan anda? Adakah wajah pemain-pemain menepati jangkaan anda dalam PES 2017, satu siri yang terkenal dalam menampilkan wajah pemain yang sangat realistik? Mampukah ia bersaing dengan wajah para pemain di FIFA 17 yang menggunakan Frostbite Engine?
Beberapa hari lalu, EA Sports telah mendedahkan rating 10 pemain teratas dalam FIFA 17.
FIFA 17 pula akan dilancarkan di PS4, PS3, Xbox One, Xbox 360 dan PC pada 29 September 2016.
JomBaca: PES 2017: Anda Boleh Mula Pre-Order Sekarang Untuk Patch EPL, La Liga Dan Banyak Lagi!


Ibu Bapa Akan Boleh Kawal Tempoh Gaming Anak-Anak Setiap Hari Di PS4

Kemaskini baru untuk system software PS4 kini kembali lagi!
Sony baru sahaja mendedahkan apakah pembaharuan dan penambahbaikan yang bakal dibawakan dalam System Software 5.50 dalam PS4.
Di bawak adalah fungsi terbaru￼ yang kami rasakan paling menarik dalam kemaskini ini. Jom kita tengok!
Play Time Management

Ibu bapa atau penjaga kini boleh mengetahui, mengawal dan mengehadkan tempoh masa yang dimainkan oleh anak-anak pada setiap hari.

Apabila sudah hampir tiba had waktu untuk kanak-kanak bermain PS4 pada hari itu, satu notifikasi akan dikeluarkan bagi mengingatkan mereka untuk ‘save’ game dan bersedia untuk berhenti. Ibu bapa boleh memilih untuk menglog-keluarkan PS4 secara automatik apabila waktu bermain anak-anak sudah tamat.
Kemaskini UI

User interface (UI) untuk Library akan dipermudahkan lagi bagi melihat apakah aplikasi/game yang telah di-install dalam PS4 tersebut, serta apakah aplikasi/game yang telah dibeli oleh akaun yang sedang digunakan.

Satu lagi kemaskini UI yang bagus adalah apabila langganan PS Plus korang dah tamat, game-game percuma PS Plus akan diletakkan ikon “PS Plus yang dikunci”. Ikon itu akan hilang apabila korang melanggan semula PS Plus.

Selain itu, korang juga kini boleh menyembunyikan game-game seperti demo atau beta daripada Library. Ini membuatkan tiada lagi aplikasi yang terlalu banyak dalam Library, iaitu beberapa aplikasi yang pastinya tidak akan dibuka lagi.
Quick Menu Ditambahbaik

Quick Menu akan ditambah baik dengan fungsi dan butang-butang yang lebih memudahkan untuk melihat Friends, menukar lagu dalam Spotify dan banyak lagi.
Import Gambar Dari USB Untuk Wallpaper PS4
PS4 bakal membenarkan korang untuk menggunakan gambar-gambar yang diimport dari USB untuk digunakan sebagai Wallpaper di menu utama PS4.
Korang hanya perlu pergi ke Settings > Themes > Select Theme > Custom > Select Image > USB Storage Device.
Supersampling Mode Untuk PS4 Pro
Korang ada PS4 Pro tapi tiada 4K TV? Supersampling Mode akan memberikan pemain PS4 Pro, yang hanya menggunakan HD TV, gambaran visual yang lebih baik.

Ini adalah beberapa fungsi baru yang kami rasakan menarik dalam kemaskini akan datang ini. Korang boleh baca semua fungsi yang bakal ditampilkan di sini.
System Software 5.50 untuk PS4 ini baru sahaja memasuki fasa beta yang sedang dicuba oleh segelintir pemain PS4. Tarikh ia akan dilancarkan ke semua PS4 masih belum diumumkan.


Pencipta Fallout New Vegas Pernah Mempunyai Satu Game RPG Untuk Xbox One, Tetapi Dibatalkan Microsoft

Jika korang menghargai genre RPG, korang tidak akan ragu-ragu dengan syarikat Obsidian Entertainment. Developer yang berpangkalan di California itu bertanggungjawab dalam tajuk-tajuk klasik RPG seperti Neverwinter Nights 2, Star Wars: Knights of the Old Republic II dan Fallout: New Vegas. Nampaknya, mereka pernah berniat untuk membuat game eksklusif untuk Xbox One.

Game Xbox One yang akan dipenuhi dengan persoalan itu mempunyai elemen RPG secara keseluruhannya yang dipanggil sebagai Stormwinds. Tapi malangnya, Microsoft memilih untuk membatalkannya, CEO Obsidian, Urquhart menjelaskan mengapa game itu dibatalkan.
“Ia bergantung kepada bajet dan ia menang di pihak Microsoft. Perlu ada seseorang yang mempunyai sikap dan keupayaan sebegitu untuk mempertahankan permainan video itu. Kenapa Stormwinds dibatalkan? Stormwinds dibatalkan kerana kami tidak ada seorang peguam bela.”

Ia agak membingungkan kerana studio yang mempunyai sebahagian besarnya bersih seperti Obsidian tidak dapat mencari penguam bela dalam Microsoft. Tetapi, kemudian penerbit telah mendapat reputasi untuk membatalkan game itu daripada developer terkenal zaman ini.
Tahun lepas, Microsoft menutup Lionhead Studio dan membatalkan pembangunan game Fable Legends dan tahun ini membatalkan game RPG Scalebound dari PlatinumGames. Mesti ada seseorang yang bertanggungjawab di Microsoft yang ada fobia terhadap RPG.
Mujurlah, Obsidian berjaya menstabilkan kekuatan mereka selepas pembatalan Stormwinds dengan meminta kepada peminat di Kickstarter, menyebabkan lahirnya game terkenal seperti  Pillars of Eternity dan Tyranny.
Xbox One, sementara itu, masih tidak mempunyai game RPG eksklusif yang baik. Anda terlepas peluang baik anda, Microsoft.
Sumber: wwg


PES 2018: Pasukan, Game Mode Dan Segala Info Tentang Online Beta Minggu Hadapan Telah Didedahkan

Para peminat setia siri PES, siap sedia untuk mainkan Online Beta pada minggu hadapan! Dapatkan segala info di sini!

Sebelum ini, Konami telah mengumumkan, buat kali pertama sejak sekian lama, mereka bakal mengadakan sesi Online Beta untuk PES 2018. Ia akan dijalankan pada 20 hingga 31 Julai ini.
Terbaru, Konami telah mendedahkan beberapa info tambahan untuk Online Beta, melengkapkan segala info yang tidak kita ketahui sebelum ini. Berikut adalah apa yang korang akan mainkan untuk Online Beta PES 2018:

Game mode: 1v1 dan 3v3
Masa: Siang dan malam
Cuaca: Biasa dan hujan
Stadium: Neu Sonne Arena
Pasukan: Negara Brazil dan Perancis

Online Beta ini akan boleh dimainkan di platform PS4 dan Xbox One. Untuk PS4, langganan PlayStation Plus tidak diperlukan, manakala untuk Xbox One, langganan Xbox Live Gold diperlukan.

The #PES2018 Online Beta begins 20th July. PS4 and Xbox One players, get ready to try the new 3v3 online co-op mode! pic.twitter.com/8yoaAG2H0J
— eFootball PES (@officialpes) July 14, 2017
Bagi korang yang tidak tahu, versi online beta dan versi demo adalah dua versi game yang berbeza daripada beberapa aspek. Demo adalah versi terakhir game itu yang boleh dimainkan secara offline dan tiada sebarang tarikh tamat untuk mencubanya. Ia diberikan kepada para pemain untuk kita rasai gameplay yang akan ditampilkan dalam game baru itu.
Demo untuk PES 2018 dijangka akan dikeluarkan pada bulan Ogos nanti.
Manakala, versi beta pula adalah sesi percubaan untuk membantu developer bagi memastikan segala pengalaman online sesebuah game baru itu berjalan lancar sebelum ia diterbitkan. Ia perlu dimainkan secara online dan akan mempunyai jangka masa waktu terhad untuk dimainkan. Dan inilah apa yang bakal Konami lakukan bermula minggu hadapan.

PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: Luis Suarez Akan Hiasi Muka Hadapan PES 2018 Untuk Rantau Eropah, Legacy Edition Juga Diumumkan


Game Penuh Assassin’s Creed Odyssey Boleh Dimainkan Secara Percuma Pada Hujung Minggu Ini

Memasuki minggu pertama Perintah Kawalan Pergerakan, Ubisoft telah memberikan kita sedikit ketenangan untuk mengasingkan diri di rumah.
Pada hujung minggu ini, game penuh Assassin’s Creed Odyssey akan boleh dimainkan secara percuma di PC (Uplay, Steam, Epic Games), PS4 dan Xbox One. Di bawah ialah waktu sesi percuma ini akan berlangsung, mengikut platform masing-masing (waktu Malaysia):

PS4 — 19 Mac, 3 petang hingga 24 Mac, 1 pagi
Xbox One — 19 Mac, 3 petang hingga 24 Mac, 1 pagi
PC — 19 Mac, 7 malam hingga 24 Mac, 12 tengah malam

Bukan itu sahaja. Sesiapa yang bermain sesi percuma hujung minggu ini (termasuk yang sudahpun membeli game penuh), Ubisoft turut memberikan set pakaikan ‘Ezio’s Roman Set’, yang ia membawakan semula rekaan yang pernah dipakai oleh Ezio Auditore da Firenze dalam Assassin’s Creed Brotherhood ke dalam Assassin’s Creed Odyssey.
Sekiranya pemain berhasrat untuk membeli game penuhnya selepas sesi percuma tamat, kesemua progression yang diperoleh dalam sesi ini akan dibawa ke hadapan.
Jadi, selamat menjalani Perintah Kawalan Pergerakan. Semoga kita terus sabar dan tenang bermain game dalam menghadapi ujian ini.


Dengan Pelancaran Operation White Noise, Rainbow Six Siege Kini Mempunyai 25 Juta Pemain Berdaftar

Melalui kandungan dan kemaskini yang terus-menerus, pastinya game ini akan terus mengumpulkan pemain-pemain baru.

Semalam, Operation White Noise, DLC keempat untuk tahun kedua Rainbow Six Siege, telah dilancarkan. Melalui pelancaran DLC terbaru ini, Ubisoft telah mengumumkan bahawa kini game ini telah mengumpulkan seramai 25 juta pemain berdaftar di ketiga-tiga platform – PC, PS4 dan Xbox One.
“Dengan game ini semakin berkembang, kami meneruskan untuk membangunkannya dengan komuniti sentiasa berada dalam minda,” kata Alexandre Remy, pengarah jenama Rainbow Six Siege. “Kami teruja untuk melihat bahawa komuniti telah merangkul game ini, membawakan rakan-rakan baru, dan benar-benar menolak pemahaman kami tentang apa yang mampu dengan apa yang telah kami ciptakan.”

Operation White Noise akan menggunakan latar belakang Korea Selatan. 2 Operator dari 707th Special Mission Battalion, Dokkaebi dan Vigil serta sebuah map baru di dalam sebuah bangunan pencakar langit di tengah-tengah kota Seoul akan ditampilkan.
Jangan lupa, DLC ini turut membawakan satu lagi Operator dari Poland, iaitu Zofia.
Dokkaebi sebagai Attacker mempunyai keupayaan untuk menggodam kamera-kamera milik Defender, Vigil memiliki abiliti untuk kelihatan halimunan daripada dron Attacker dan Zofia mempunyai double-barrelled grenade launcher.

Ubisoft sebelum ini turut telah mendedahkan perancangan mereka untuk tahun ketiga game ini, yang antaranya adalah Operation Chimera, tema dari negara Itali, tema dari negara Maghribi dan banyak lagi. Korang boleh ketahuinya di sini.


Dalam Masa Hanya 2 Minggu, Fortnite: Battle Royale Berjaya Mengumpulkan 10 Juta Pemain

Game keluaran Epic Games ini terus cemerlang dalam mengumpulkan jumlah pemain yang positif.

Menggabungkan mekanisme membina yang sangat unik dengan genre battle royale yang cukup popular masakini, Fortnite: Battle Royale semakin hari semakin mendapat tempat di hati gamers konsol dan PC.
Terbaru, Epic Games telah mengeluarkan infografik baru, memperlihatkan beberapa angka yang telah dicapai oleh game ini. Seramai 10 juta pemain telah didaftarkan sejak pertama kali game ini dilancarkan pada dua minggu lalu.
Lain-lain statistik boleh korang lihat dalam infografik di bawah:

Minggu lalu, 7 juta pemain telah dicapai, bermakna, dalam minggu kedua, game ini telah mengumpulkan 3 juta pemain tambahan.
Semalam, Epic Games turut telah mendedahkan bahawa 3.7 juta pemain harian telah dicapai pada hujung minggu lalu.
Fortnite: Battle Royale kini boleh dimainkan dalam versi Early Access secara percuma di PC, PS4 dan Xbox One. Ia akan dilancarkan sepenuhnya pada tahun hadapan juga sebagai game free-to-play.
JomBaca: Epic Games Mengesahkan ‘Beribu’ Penipu Telah Diharamkan Dari Fortnite: Battle Royale


Filem Tentang Pasukan Esports Wanita Sedang Dalam Pembikinan, Dibintangi Ellen Page

Sebuah filem yang berkisar tentang pasukan esports sedang dalam pembikinin. Menurut The Hollywood Reporter, filem komedi yang berjudul ‘1UP’ itu digambarkan sebagai seumpama filem Pitch Perfect tapi berlatarbelakangkan dunia esports.
Filem ini akan bertemakan “gamergate”, di mana ia akan mengangkat kritikan kepada seksisme dan kebencian terhadap wanita dalam budaya gaming. Ceritanya mengetengahkan seorang gamer wanita bernama Vivian Lee yang berhenti daripada pasukan esports di kolejnya kerana sering menerima seksisme daripada rakan-rakan lelakinya. Kemudian beliau akan memimpin sebuah pasukan esports baharu yang terdiri daripada semua pemain wanita.
Ellen Page akan menghidupkan watak jurulatih kepada pasukan esports wanita yang baru ditubuhkan itu dan Paris Berelc pula akan membawakan watak gadis kolej itu.
Filem ini akan diterbitkan oleh BuzzFeed Studios, diarahkan oleh Kyle Newman, dan produksi dijangka akan bermula pada bulan ini.
Bercakap tentang Ellen Page dan gaming, beliau pernah membintangi sebuah video game yang dibangunkan oleh Quantic Dream, iaitu Beyond: Two Souls yang dilancarkan pada 2013.


Apakah Sebenarnya New Football Game? Bila Konami Akan Dedahkan PES 2022 Secara Rasmi?

Dengan pelancaran mengejutkan New Football Game Online Performance Test semalam, Konami telah mengeluarkan kenyataan, berkongsikan apakah yang cuba dicapai melalui sesi percubaan ini.

Walaupun semua tahu bahawa ini merupakan game Pro Evolution Soccer (PES) yang seterusnya, Konami masih tidak mahu menggunakan judul tersebut, sebaliknya hanya menggunakan satu nama yang sangat generik iaitu New Football Game.
Harus diingat, versi beta ini hanya boleh dimainkan secara online, atau dalam kata lain, tiada sebarang perlawanan yang boleh dimainkan secara offline.

Konami berkata ini merupakan satu pengalaman bola sepak yang baharu. Objektifnya adalah untuk menilai kualiti online matchmaking dan sambungan kepada server. Mereka turut mengingatkan bahawa mekanisme gameplay, penyeimbangan, animasi dan grafik semuanya masih berada dalam pembangunan dan akan ditingkatkan sebelum pelancaran penuhnya kelak.
Kami tidak mahu berkongsikan apakah pandangan pertama kami selepas mencuba sesi ini kerana ia hanyalah satu percubaan terhadap kualiti server-nya sahaja. Dengan server yang begitu lagging kerana ditemukan dengan pemain-pemain yang berlokasi jauh, kita tidak dapat benar-benar menilai apakah pembaharuan gameplay yang dibawakan dalam game ini.

Satu persoalan besar timbul selepas pelancaran sesi ini, mengapakah menggunakan judul New Football Game, bukan PES 2022?
Apa yang kami boleh fikirkan sekarang ini adalah tiga kebarangkalian.
Pertama, Konami mungkin tetap akan menggunakan jenama PES, namun, disebabkan sesi percubaan ini masih terlalu awal dalam pembikinan, maka mereka tidak mahu memburukkan nama PES itu sendiri apabila para pemain melihat gameplay, animasi dan grafiknya yang amat teruk.
Kedua, Konami mungkin sekali lagi akan menukar judul rasmi untuk game bola sepak mereka pada tahun ini. Kami menganggap bahawa disebabkan mereka belum bersedia untuk mendedahkan judul baharu itu, namun sesi prestasi perlawanan online perlu dijalankan segera, maka mereka hanya menggunakan nama yang generik untuk sesi ini.
Dalam siri PES 2020, Konami telah menggunakan judul rasmi baharu iaitu ‘eFootball PES 2020‘, kemudian berehat dengan PES 2021 dengan hanya melancarkan Season Update.

Kebarangkalian ketiga adalah Konami mungkin akan melancarkan satu game baharu yang percuma (free-to-play), berbeza dengan game berbayar PES 2022 tradisional yang akan dilancarkan secara berasingan. Hal ini kerana Konami mengatakan ini adalah satu ‘pengalaman bola sepak yang baharu’.
PES 2022 sememangnya membuatkan ramai peminat setia teruja kerana buat pertama kalinya dalam sejarah, Konami akan menggunakan Unreal Engine untuk membangunkan game bola sepaka mereka.
Jadi, bila sebenarnya Konami akan mendedahkan PES 2022, atau apa jua judulnya kelak?
Konami mengatakan mereka akan mengumumkan game baharu ini pada 21 Julai 2021, mendedahkan pelancaran rasmi dan segalanya tentang game tersebut.


Xbox Mahu Membina Mobile Game Store Untuk Bersaing Dengan Google Dan Apple

Microsoft sudah merancang untuk mencipta “game store generasi seterusnya” berikutan pembelian Activision Blizzard.
Dengan membeli Activision Blizzard, ia akan meningkatkan kemampuan Microsoft untuk menghasilkan game store yang mampu beroperasi di setiap peranti termasuk mobile, lapor VGC.
Komuniti gamer dari Activision Blizzard yang sudah lama ada mampu menarik minat gamer untuk masuk ke platform Xbox Mobile.

Walau bagaimanapun, Microsoft perlu memberikan kandungan yang popular dan baharu jika pihaknya mahu menarik ramai gamer daripada menggunakan Google Play Store dan App Store.
Ketua Xbox, Phil Spencer menjelaskan pada bulan Ogos lepas bahawa pembelian Activision Blizzard adalah kerana syarikat itu mempunyai cita-cita tinggi terhadap PC gaming dan mobile.

Apabila ditanya oleh Bloomberg tentang perjanjian bernilai $68.7 billion itu. Pihak Microsoft berkata syarikat itu mahu memperluaskan lagi kemampuan kreatifnya kepada platform bukan konsol, terutamanya mobile.
Ini kerana Microsoft selama ini hanya memfokuskan kepada platform PC dan konsol, walaupun mobile games merupakan platform gaming terbesar.


Rainbow Six Siege Bawakan Kandungan Crossover Bersama Netflix, Acara Istimewa Money Heist

Bella ciao, bella ciao, bella ciao ciao ciao!

Pemain Rainbow Six Siege yang menonton dan mengikuti siri popular berbahasa Sepanyol di Netflix, Money Heist (La Casa de Papel) pastinya cukup teruja dengan berita ini.
Ubisoft telah mengumumkan bahawa Rainbow Six Siege akan membawakan kandungan crossover istimewa dari Money Heist. Satu acara dalam waktu terhad akan ditampilkan, yang mana mode Hostage akan kembali. Dalam mode ini, di map Bank, tebusan akan memakai topeng ikonik dan suit merah yang menjadi elemen penting dalam siri tv itu. Operator Hibana dan Vigil jugak akan memakai kostum itu, sekiranya pemain memilih untuk menggunakan kedua-dua Operator ini.
Selain itu, kosmetik tersebut juga boleh dibeli (dan digunakan dalam mode lain) untuk Hibana dan Vigil. Melalui pembelian bundle itu, pemain akan mendapat:

Hibana – kostum Red Jumpsuit, Emboldened headgear, Tokyo charm dan skin senjata Regal Mint untuk TYPE-89.
Vigil – kostum Red Jumpsuit, Nameless headgear, The Surrealist charm dan skin senjata Fresh Paper untuk K1A.

Acara ini akan berlangsung dari 20 hingga 25 November. Malah, Rainbow Six Siege turut membawakan hujung minggu percuma untuk dimainkan semua pemain dari 21 hingga 25 November.


Manga Persona 3 Bakal Tiba Tahun Ini!

Peminat siri Persona 3 jangan lepaskan peluang untuk mendapatkannya!
Nampaknya UDON Entertainment meneruskan projek adaptasi manga bagi siri Persona. Pada September ini, mereka akan menerbitkan manga Persona 3 hasil lukisan Shuji Sogabe. Beliau memang seorang yang tidak asing dalam dunia Persona dan pernah menerbitkan manga bagi Persona 4. Manga ini telah pun mendapat pujian dari pengkritik dan juga peminat siri Persona.
Manga bagi Persona 3 akan tiba dalam beberapa jilid dan dilaporkan akan berharga USD 14.00. Mungkin ini masanya untuk pergi ke kedai komik berdekatan korang dan buat pre-order. 🙂


Berkomunikasi Dengan Hantu Yang Menakutkan Sebagai Dukun Indonesia Dalam DreadEye VR

DreadEye VR meletakkan pemain sebagai seorang dukun Indonesia. Pemain akan melakukan ritual yang akan memanggil keluar roh-roh yang tidak tenteram untuk berdepan dan berkomunikasi dengan mereka.
Daripada pembina yang pernah menghasilkan game DreadOut, DreadEye VR memerlukan pemain untuk mengikuti buku arahan ritual untuk memanggil roh mati. Ini melibatkan memasak bahan-bahan bersama dan membunyikan loceng untuk memanggil keluar roh mati. Jika pemain tersilap langkah, pemain akan mempunyai akses kepada item jam yang membenarkan pemain untuk menetapkan semula ritual.

Jika pemain mengikuti setiap langkah dengan betul, roh mati akan dipanggil keluar dalam kawasan permainan dan pemain perlu menggunakan lampu suluh untuk mencari roh.
Dari situ, pemain akan dapat mengetahui bahawa mereka sudah dibawa ke tempat lain yang terletak di luar bandar Indonesia. Dan kawasan itu dihantui oleh makhluk-makhluk yang menakutkan.
Pemain perlu menyelesaikan teka-teki dan meneroka kawasan itu yang dipenuhi dengan makhluk pelik, mengelak serangan mereka dan sudah cukup menakutkan untuk menyelesaikan setiap kawasan.
DreadEye VR kini boleh didapati di Steam.


Pemain Steam Semakin Ramai Gunakan Controller, Terutamanya Peningkatan Controller PlayStation

Semakin hari semakin ramai pemain Steam yang bermain game menggunakan controller, terutamanya peningkatan terhadap penggunaan controller dari platform PlayStation.
Bilangan purata harian pemain yang menggunakan controller ketika bermain game di Steam telah meningkat lebih daripada dua kali ganda dalam jangka waktu dua tahun kebelakangan ini.
Valve mendedahkan perkara ini dalam satu kenyataan yang mengumumkan semua game yang menggunakan Steam Input API kini menyokong penggunaan penuh controller PS5, iaitu DualSense — bermakna, penggunaan DualSense di Steam dihadirkan bersama sokongan fungsi LED, trackpad, rumble dan gyro.
Valve mendedahkan kebanyakan game yang mudah untuk bermain menggunakan controller, ia seringkali mencecah lebih 60 peratus pemain yang menggunakan controller ketika bermain game tersebut. Malah, ada sesetengah game, seperti game skate board, mampu mencecah sehingga 90 peratus pemain menggunakan controller.
Mereka turut mendedahkan bahawa sepanjang dua tahun kebelakangan ini, jumlah pemain yang menggunakan controller PlayStation juga telah meningkat dengan signifikan, iaitu dari 10.9 peratus kepada 21.6 peratus, daripada jumlah keseluruhan pemain yang menggunakan controller di Steam.
Korang pun suka main menggunakan controller di Steam? Controller apa? Game apa? Kongsikannya di ruangan komen.


Jualan PS4 Mendahului Xbox One Dengan Nisbah 3:1 Di Eropah; Turut Kuasai Pasaran Amerika Utara

Ketua Pembangunan Game Sony menyangkal dakwaan khabar berita menyatakan konsol game sudah mati. Buktinya adalah melalui jualan laporan NPD untuk kedua-dua konsol!

Walaubagaimanapun, Sony berada di langkah kanan kerana PS4 kini memecah rekod PlayStation 2 iaitu PS4 adalah konsol paling pantas terjual dalam sejarah Sony setelah konsol ini dilancarkan pada tahun 2013.

Lebih-lebih lagi, PS4 juga mencatatkan jualan yang amat menggalakkan sehingga melepasi jauh dari jualan Xbox One. Menurut Ketua Jualan Antarabangsa Sony, Jim Ryan bercakap dengan Time, PS4 mendominasi jualan konsol di Amerika Utara iaitu 2:1 berbanding konsol Xbox One. Selain Amerika Utara, pasaran Eropah lebih cemerlang dalam genggaman Sony dengan jualan unit PS4 3:1 berbanding Xbox One.
Antara faktor jualan kejayaan PS4 dikongsikan oleh Ryan adalah kepelbagaian jenis game tersedia untuk PS4. Memetik kata beliau, “Bila anda hampir sampai ke tahap audiens tinggi iaitu sebanyak 100 juta, anda bercakap tentang pelbagai audiens yang berbeza dan bila kami ada pelbagai jenis game seperti Detroit: Become Human, FIFA, Call of Duty dan Star Wars, ini memudahkan kerja kami”.

Peningkatan jualan ini dapat mengembalikan keyakinan semula penerbit-penerbit Jepun yang sebelum ini meninggalkan pembangunan game konsol untuk fokus kepada game mobile kerana lebih menguntungkan. Namun, studio-studio besar Jepun kembali untuk membikin game bersama seperti Nioh, NieR: Automata, Persona 5 dan Final Fantasy XV.
Kembalinya penerbit dan studio Jepun, Sony menjanjikan lebih banyak game dari Jepun bakal diumumkan di E3 akan datang!


11 Minit Trailer & Gameplay Baru Death Stranding Ini Akan Buat Korang Makin Bingung

Dalam livestream di Gamescom yang dihoskan oleh Geoff Keighley malam tadi, Hideo Kojima telah memperlihatkan beberapa trailer dan gameplay terbaru untuk game beliau akan datang, Death Stranding.
Trailer pertama memperkenalkan karakter ‘Mama’, dimainkan oleh Margaret Qualley. Dalam trailer ini, kita dapat melihat bagaimana ‘Mama’ menyusui anaknya yang halimunan.
Kemudian, trailer kedua pula memperlihatkan ‘Bridge Baby’ dan ‘Dead Man’, yang dimainkan oleh Norman Reedus dan Guillermo Del Toro. Mereka berdua kelihatan sedang memperjelaskan sesuatu tentang seorang bayi yang berada dalam satu mesin yang penuh canggih. Entahlah, susah nak jelaskan.
Akhir sekali, Kojima berkongsikan gameplay baru yang menampilkan sekali lagi Norman Reedus. Lucunya, gameplay dimulakan dengan karakter Reedus ini membuang air kecil di tepi sungai, seterusnya air kencing itu menumbuhkan cendawan. Ya, memang pelik. Kemudian, mereka mendedahkan cameo Geoff Keighley, ditampilkan dalam bentuk hologram.
Korang boleh saksikan semua ini dalam video di bawah:

Death Stranding akan dilancarkan 8 November ini untuk PS4, dan kemudian akan dilancarkan ke PC pada satu tarikh yang belum diumumkan.


Presiden Take-Two Interactive Tidak Melihat Loot Boxes Sebagai Satu Bentuk Perjudian

Presiden syarikat Take-Two Interactive, Karl Slatoff tidak melihat loot boxes sebagai satu bentuk perjudian.
Bercakap di persidangan tahunan Credit Suisse yang ke-21, Karl Slatoff menekankan pada isu tersebut dengan mengatakan bahawa beliau tidak melihat loot boxes sebagai satu bentuk perjudian.
“Dari segi suara pengguna anda akan mendengar apa yang berada di pasaran sekarang. Bagi saya, ianya semua tentang kandungan. Ianya tentang menyampaikan dengan lebih pada kandungan… anda tidak boleh memaksa pengguna untuk melakukan apa sahaja.”
Take-Two Interactive, syarikat yang memiliki Rockstar Games dan 2K Games dengan jelasnya telah melihat nilai yang ada pada microtransactions dalam setiap permainan mereka.
Shark Cards dalam GTA Online
Pada bulan Julai yang lalu, CEO Strauss Zelnick berkata “kamu tidak boleh memberikan barang secara percuma buat selama-lamanya, tidak ada model bisnes di dalamnya.” Dari implikasi itu telah menyatakan bahawa kesemua game yang akan datang akan memasukkan microtransaction.
Grand Theft Auto Online, menggalakkan pemain untuk membeli barangan dalam permainan telah membuktikan bahawa ianya sangat berjaya dalam menjana pendapatan yang lumayan.

Ia agak susah untuk meramalkan apakah maksud kesemua ini kepada Red Dead Redemption 2. Adakah game itu akan mempunyai mode online dan juga akan mengikuti jejak langkah GTA Online di mana pemain perlu membelanjakan wang mereka di dalamnya?
Ia masih menjadi persoalan dan kita hanya berharap yang kita tidak perlu berdepan dengan masalah seperti Star Wars Battlefront II.


Jom Layan Video Pokémon GO Beta Sebelum Ia Dibuang Dari YouTube

Gameplay Pokémon GO beta telah tiris dan dimuatnaik ke YouTube! Akhirnya dapat kita lihat bagaimana perisian ini berfungsi secara lebih mendalam.

Klip video ini telah dipos ke YouTube oleh Game Previews. Ia memperlihatkan pelbagai pilihan semasa penciptaan watak serta bagaimana gameplay untuk menangkap Pokémon yang memerlukan pengguna untuk berjalan di dunia sebenar.
Pokémon GO adalah perisian free-to-play untuk mobile yang pertama dari Nintendo dan bakal memperkenalkan pilihan untuk melakukan microtransaction.
Pokémon GO bakal berada untuk platform Android dan juga iOS.


Titanfall 2: Mengganggu Emosi Dengan Teaser Trailer Mereka!

Siapa yang tak kenal dengan game Titanfall? Game eksklusif Xbox yang telah mengegarkan satu masa dulu.

Nampaknya Titanfall 2 akan menjadi kenyataan apabila Electronic Arts (EA) telah pun mengeluarkan video teaser trailer mereka hari ini.
Di dalam video yang berdurasi 49 saat ini menunjukkan sebuah Mech – Titan sedang merapati pod yang terhempas dan kemudian Titan tersebut mengeluarkan pedang besar dan kemudian menghentakkan ke tanah.
Di penghujung video ini juga ditunjukkan tarikh full reveal untuk Titanfall 2 ini iaitu pada 12 Jun 2016. Walaupun tiada lagi tarikh rasmi bila game ini akan dikeluarkan, namun terdapat ura-ura bahawa game ini akan berada di pasaran pada penghujung Mac 2017.
Dan yang lebih menarik lagi, Titanfall yang sebelum ini hanya berada pada konsol Xbox 360 dan juga Xbox One – tetapi bagi Titanfall 2 game ini juga akan berada pada konsol PlayStation 4!
Jom kita layan teaser trailer bagi Titanfall 2:

ADIOS!!


Battle Royale Dalam Battlefield V Pertama Kalinya Diperlihatkan Dalam Trailer Terbaru – Kereta Kebal, Bulatan Api!

Bola-bola api.

Mode battle royale sememangnya berlambak dalam pelbagai game pada tahun ini. Dan antara game AAA yang akan turut membawakan mode ini ke dalam game tradisional mereka ialah Battlefield V.
Seperti dijanjikan, malam tadi EA dan DICE telah mengeluarkan sebuah trailer baru bersempena dengan acara Gamescom 2018. Video berdurasi 2 minit ini boleh dikatakan dibahagikan kepada 2 bahagian, iaitu yang pertama, ia memaparkan map baru di Rotterdam untuk multiplayer.

Seperti biasa, aksi-aksi multiplayer dipaparkan dengan penuh elemen “Battlefield”, memperlihatkan pelbagai senjata, dari kenderaan darat ke kenderaan udara — penuh debaran. Kemudian ia turut menunjukkan sedikit beberapa map lain seperti map bersalji, padang pasir, dan kawasan taman berbunga.
Seterusnya, video ini masuk ke bahagian kedua trailer dengan mengacah aksi untuk mode battle royale dalam game ini nanti, digelar Royale. Jika game-game battle royale lain menggunakan gas beracun atau ribut berbahaya untuk menutup kawasan permainan yang semakin mengecil, Battlefield V nampaknya bakal menggunakan bulatan berapi yang kelihatan sungguh menggerunkan.

Kemudian, video turut memaparkan kereta kebal! Kereta kebal dalam mode battle royale? Bagaimana agaknya nanti DICE akan menyeimbangkan gameplay supaya ia tidak menjadi terlalu overpowered?
Akhir sekali, trailer ditamatkan dengan ada pemain yang melompat dari bangunan tinggi apabila bulatan permainan betul-betul sudah mengecil. Melompat dari tempat tinggi? Boleh buka payung terjun bila-bila masa dalam battle royale seperti dalam mode multiplayer biasa juga? Ah, terlalu banyak persoalan daripada video trailer ini!

Battlefield V akan dilancarkan di PC, PS4 dan Xbox One pada 19 Oktober ini.


Jangan Merungut Tiada Sekuel Kalau Tak Beli Game Pada Harga Penuh, Kata Pengarah Days Gone

Penulis dan pengarah kreatif Days Gone, John Garvin berkata sekiranya kamu sukakan game itu, dan mahukan sekuel, kamu sepatutnya beli game itu pada harga penuh.
Ketika menjadi tetamu dalam rancangan Youtube David Jaffe (via VGC), telah berbincang tentang beberapa topik semasa beliau mambangunkan Days Gone. Antara perkara hangat yang dibincangkan adalah tentang bagaimana game itu dilaporkan tidak mendapat kelulusan daripada Sony untuk membikin sekuelnya.
Garvin yang tidak lagi bekerja dengan Bend Studio, telah ditanyakan sama ada beliau ada mendengar tentang kemasukan Days Gone ke dalam PlayStation Plus Collection telah menaikkan sambutan orang ramai terhadap game itu. Dan beliau menjawab dengan begitu panas.
“Saya ada pendapat tentang sesuatu yang mungkin menarik minat audiens kamu, dan ia mungkin akan buat mereka marah,” jawab Garvin. “Kalau kamu sukakan satu-satu game, belinya pada harga penuh. Tak terkira saya dah dengar yang gamer kata ‘yeah, saya dapatkannya semasa jualan murah, saya dapat dalam PS Plus, apa-apa sajalah.”
Jaffe kemudian memberi respon terhadap kenyataan Garvin ini dengan mengatakan bagaimana kamu tahu kamu sukakan game ini selagi kamu belum mainkannya.
“Saya cakap saja, kamu tak tahu pun, tapi jangan merungut kalau sesebuah game itu tak dapat sekuel kalau ia tidak disokong semasa pelancaran,” jawab Garvin lagi.
Garvin kemudian menyambung penjelasannya itu dengan berkongsi tentang bagaimana beliau berhadapan dengan situasi cetak rompak ketika pernah bekerja membangunkan Syphon Filter: Dark Mirror di platform PlayStation Portable (PSP).
“Saya boleh cakap semasa kami membikin Dark Mirror, segalanya teruk disebabkan cetak rompak berleluasa dan Sony tak ambil perhatian tentang bagaimana cetak rompak telah memberi kesan kepada hasil jualan. Dan kami pernah tunjukkan mereka torrent, satu laman web torrent [cetak rompak] pernah ada 200,000 unit Dark Mirror dimuat-turun.”
“Kalau saya ingatnya dengan betul, nombor itu boleh jadi salah, tapi apa-apa pun, saya sangat marah ketika itu, saya macam ‘ini adalah duit saya yang keluar dari kocek saya.'”
“Jadi saya fikir kenaikan sambutan [ketika masuk PS Plus Collection] terhadap game itu tidaklah sepenting bila kamu beli game itu pada harga penuh? Sebab kalau kamu belinya, maka ia menyokong para pembangun secara langsung.”
Korang setuju dengan pandangan John Garvin? Kongsikannya di ruangan komen.


Rage 2: Pandu Pelbagai Kenderaan, Tembak Pelbagai Musuh, Kembara Pelbagai Halatuju Ala Mad Max!

Akhirnya Bethesda dah umumkan edisi terbaru Rage 2 – game shooter open world pasca apokalips ala dunia Mad Max!

Selepas dileak dan diumumkan secara mengejut bulan lalu, Avalanche Studios memperkenalkan Walker, bintang utama Rage 2. Sebagai seorang Ranger di dunia tandus Rage 2, Walker boleh memandu semua kenderaan, berperang dengan mana-mana musuh dan mengembara ke mana sahaja di dalam dunia tersebut.

Bethesda menjanjikan game open world Rage 2 yang benar-benar bebas. Ibaratnya Grand Theft Auto yang dibawa ke dunia kiamat. Amacam? Minat? Rage 2 dijangka dilancarkan pada tahun hadapan.


Destiny 2: Trials of Osiris Kembali! Mampukah Korang Mara Ke Kemenangan Tanpa Kalah?

Akhirnya penantian pemain kompetitif Destiny 2 (D2) berakhir setelah Bungie mengumumkan kepulangan Trials of Osiris yang akan bermula 13 Mac 2020 nanti.

Sejak 4 Februari, komuniti pemain Destiny 2 telah mendermakan hampir 10 bilion Polarized Fractaline — sumber bermusim yang baru dalam Season of Dawn kepada satu projek misteri yang dikenali sebagai Empyrean Foundation. Pada 23 Februari, para pemain menyelesaikan projek itu lalu membuka kunci kemenangan Triumph baru dan mendedahkan Trials Of Osiris (ToO).
Akan bermula pada musim baru Season of the Worthy pada 10 Mac ini, ToO adalah mode PvP kompetitif berlangsung pada hujung minggu sahaja.
Pasukan 3v3 bertempur melawan dalam Crucible cuba untuk mendapatkan kemenangan 7 seperti yang mereka boleh sebelum kalah tiga perlawanan. Semakin banyak kemenangan yang mereka dapat, lebih baik lagi rampasan mereka. Jika mendapat kemenangan berterusan tanpa kalah, ganjaran pinnacle yang hebat kian menanti! Apabila guardian mendapat kemenangan ‘flawless’ pada minggu terserbut, ornament pada armor dan senjata ToO akan menyala.
Ornament flawless yang di-usha ramai oleh pemain lainn di Tower.
Matchmaking akan berdasarkan connection dan trials card winning. Korang akan berlawan dengan orang yang berada pada jumlah kemenangan yang sama berdasarkan kad yang dibeli sebelum memulakan perlawanan. Perlawanan juga dibicarakan oleh Saint-14. 3 map lama juga akan diperkenalkan semula iaitu Exodus Crash, Cauldron dan Anomaly.
Gear set To) akan kembali dari armor hingga senjata yang pernah dimiliki dahulu pada zaman Destiny 1 (D1). Namun kali ini ToO akan mengikut kekuatan ‘Power Level’ di mana skill sahaja tidak mampu mengalahkan pihak lawan jika Light terlalu rendah untuk mengenakan damage lebih tinggi.
Emote baru dari kiri Hunter memakai shades, Warlock duduk mengusap kucing dan Titan menghirup teh dari cawan.
Sejak bermulanya D2 pada 2018, pemain kompetitif dapat merasakan Trials of The Nines (To9) namun disebabkan format 4v4 kurang memuaskan, Bungie telah hentikan selepas 2 season selama setahun lamanya. Kini format 3v3 ToS kembali, ramai pemain lebih bersemangat untuk bertempur. Secara tidak langsung, disebabkan ToO adalah light-level enable, pemain juga harus bermain lebih aktiviti pinnacle demi mendapatkan gear yang mempunyai light tinggi dan senjata yang kuat.


Rainbow Six Siege: Senarai Trophy/Achievement Sudah Boleh Dilihat

Menjelang sehari sebelum pelancaran game penuh Rainbow Six: Siege, trofi-trofi dalam game ini bagi Playstation sudah boleh dilihat di PSNprofiles.com
JomBaca: Rainbow Six Siege Open Beta: Apa Pembaharuan Yang Ada?
Semestinya senarai ini boleh dijadikan rujukan untuk platform Xbox One dan PC juga kerana senarai Trophy dan Achievement adalah sama bagi game yang sama.

Setelah melihat senarai tersebut, beberapa maklumat baru dapat kami peroleh. Antara yang menarik perhatian kami adalah:

To the Top (Reach Clearance Level 50): Bermakna, Rank 50 adalah Rank maksimum.
Terro Hurt (Complete 20 Terrorist Hunt missions): Bermakna, terdapat 20 Terrorist Hunt (Co-op) missions yang boleh dimainkan bersama lima rakan lain menentang AI
Terdapat 10 trofi yang boleh diperoleh dari Situation, iaitu Single-player Training mission – di mana lengkap satu Situation, satu trofi akan diperoleh.

JomBaca: Rainbow Six Siege: Segala Info Tentang Sistem Progress & DLC Dalam Setahun


Minecraft, Roblox, Free Fire Adalah Game Paling Banyak Ditonton Di Youtube Sepanjang 2020

Youtube telah mengeluarkan ringkasan terhadap tontonan oleh penonton platform itu di seluruh dunia sepanjang tahun 2020.
Dalam ringkasan ini, Youtube telah menyenaraikan beberapa kategori kedudukan yang agak menarik seperti game paling banyak ditonton, game yang bersiaran langsung paling banyak ditonton, Youtuber paling popular dan banyak lagi.
Seperti dijangka, takhta game paling banyak ditonton di Youtube masih lagi dipegang oleh Minecraft — malah terlalu jauh meninggalkan game-game lain dari jumlah tontonan, sekaligus terus mengekalkan kedudukan nombor satunya pada tahun lalu.
Pada tahun 2020 sahaja, Minecraft mengumpulkan 201 billion tontonan di Youtube. Game yang dibangunkan oleh Mojang Studios itu diikuti oleh Roblox (75 billion), Garena Free Fire (72 billion), Grand Theft Auto V (70 billion), dan Fortnite (67 billion).
Malah, senarai game yang bersiaran langsung paling banyak ditonton juga didominasi oleh Minecraft, diikuti oleh Garena Free Fire, Fortnite, Grand Theft Auto V dan PUBG Mobile.
Berikut ialah beberapa kategori kedudukan lain sepanjang 2020 yang dikeluarkan oleh Youtube:
Youtuber berdasarkan gaming paling popular 2020:
FGTeeV (Amerika Syarikat)Jelly (Belanda)Flamingo (Amerika Syarikat)Robin Hood Gamer (Brazil)ItsFunnneh (Kanada)LazarBeam (Australia)Slogo (United Kingdom)Mikecrack (Sepanyol)Arab Games Network (Bahrain)Vegetta777 (Sepanyol)
Youtuber baharu yang mencipta nama pada 2020 (tidak mengikut mana-mana turutan):
ValkyraeCorpse GamingDreamGeorgeNotFoundEddieVRTikoiBerleezyKreekCraftGattuNotYourAverageFlight
Streamer paling popular berdasarkan jumlah tontonan 2020:
NOBRU (Brazil)MortaL (India)Dynamo Gaming (India)Sc0ut (India)VEGETTA777 (Sepanyol)TheDonato (Venezuela)Total Gaming (India)Gyan Gaming (India)LazarBeam (Australia)SOUL Regaltos (India)MrStiven Tc (Colombia)
Antara acara gaming siaran langsung terbesar 2020:
Fortnite and Travis Scott Present: AstronomicalBest Event Ever (Travis Scott) by Lazarbeam Brawl Stars: Brawl Talk – Summer of Monsters!PS5 – The Future of Gaming Show Xbox Games ShowcaseUbisoft ForwardMinecraft LiveLost & Crowned: A Clash Short FilmK/DA – MORE ft. Madison Beer, (G)I-DLE, Lexie Liu, Jaira Burns, Seraphine (Official Music Video)Brawl Talk – Welcome to Starr Park!Fortnite “The Device” eventAcara Esports:Call of Duty League 2020 Championship Weekend Day 1Overwatch League 2020 Season | Playoffs Week 1 | NA Day 4 – Live archive League of Legends Worlds Finals 2020Mobile Legends Bang Bang Indonesia Grand FinalsGarena Free Fire Continental Series Grand Finals Arena of Valor group Stage Day 3
Video paling banyak ditonton 2020 (bukan siaran langsung):
葉式特工 Yes Ranger: Minecraft Real POVSuper Hero Games: How To Loot | 230720 Angry animalWinston Games: Parking Frenzy 2.0 3D Game #1 – Car City Driving Android iOS GameplayThe Secret Life of My Hamster: Hamster Minecraft MazeCrazyDek: Family vs Family – Who is the Strongest Monsters – Monster SchoolThe Pixel Kingdom: Among Us, but with 100 PlayersTop Games: EM 3IN1 16：9Porisloff Show: GTA 5 Crazy Ragdolls Red Spiderman VS Gorilla (GTA 5 Euphoria Physics Funny Moments & Fails)
Video paling banyak disukai (like) 2020 (bukan siaran langsung):
Fernanfloo: ME QUEDE CALVO !! – Ninjala | FernanflooMrBeast Gaming: Whatever You Build, I’ll Pay For!HOSOTCH:【Minecraft】音ブロックで「Astronomia (Coffin Dance meme)  Ver.Piano」 /noteblock/音ブロ/マインクラフトLOUD: QUEM GANHOU?! ELE TIROU X1 COM TODOS NA MANSÃO LOUD!!elrubiusOMG: RUBIUS REWIND 2019PewDiePie: It’s been real, but I’m out! – LWIAY #00106Dream: Minecraft Speedrunner VS 3 Hunters FINALE REMATCHDream: Minecraft Speedrunner VS 3 Hunters FINALETheDonato: ESTE JUGADOR DE FREE FIRE DICE QUE ES EL MEJOR DE TODO EL JUEGO *epico* | TheDonatoMrBeast Gaming: I Made a 100 Player Building Competition!
JomBaca: Among Us, Fall Guys, Valorant Adalah Game Paling Banyak Dicari Di Google Sepanjang 2020


Assassin’s Creed Origins Akhirnya Diperkenalkan Secara Rasmi, Saksikan Trailer Pertama

Setelah sekian banyaknya leaked tentang Assassin’s Creed Origins, akhirnya game ini diperkenalkan dalam acara sidang media Xbox yang sedang berlangsung sekarang.
Wakil Ubisoft di pentas ini telah menyatakan bahawa banyak elemen RPG yang lebih mendalam akan ditampilkan. Cinematic trailer dan gameplay trailer telah dibawakan semasa sidang media ini, memaparkannya dalam resolusi 4K di Xbox One X, nama rasmi untuk Project Scorpio. Korang boleh saksikannya di bawah:

Korang boleh saksikan gameplay trailer pada minit 26:00 di bawah:

Trailer pengenalan ini telah mengesahkan pelbagai features yang telah dilaporkan sebelum ini seperti sistem combat baru, gameplay mengawal burung helang, kehadiran musuh-musuh eksotik seperti ular gergasi, pertarungan seakan Gladiotar, kehadiran haiwan-haiwan liarm gameplay menyelam dan tunggangan kuda sambil memanah. Nama yang diberikan untuk kota asal karakter Bayek adalah Siwa.
“Mereka adalah yang pertama menggelarkan diri mereka Assassins.”
Assassin’s Creed Origins akan dilancarkan pada 27 Oktober 2017 di PC, PS4 dan Xbox One.


Khabar Angin Laporkan GTA 6 Berada Di Vice City Dan Amerika Selatan, Tampilkan Watak Wanita Sebagai Karakter Utama

GTA 6 akan mengambil tempat di dua lokasi iaitu Vice City dan Amerika Selatan serta akan menampilkan watak perempuan sebagai karakter utama. Mungkin akan dikeluarkan pada tahun 2022, menurut laporan terbaru.
Entri seterusnya dalam francais Grand Theft Auto akan berlatarbelakangkan di kawasan Miami atau South Florida versi Rockstar yang dikenali sebagai Vice City. Tetapi pemain juga boleh terbang ke Amerika Selatan untuk beberapa misi.
Buat kali pertamanya dalam francaisnya, GTA 6 akan menampilkan karakter perempuan sebagai salah satu peneraju utama. Walaupun tiada maklumat lanjut tentang sama ada pemain akan boleh mengawal lebih dari satu karakter seperti apa yang Rockstar sudah lakukan dalam GTA 5.
Untuk tarikh keluaran pula, game GTA 6 akan dilancarkan dalam 3 hingga ke 4 tahun akan datang. Memandangkan ketidakmampuan Rockstar untuk mengeluarkan banyak game dalam tempoh jangka pendek. Jadi korang mungkin perlu jangkakan yang ianya akan tiba di sekitar tahun 2022.

Kesemua maklumat ini datang dari The Know yang mengatakan “sumber dalaman” yang mendakwa GTA 6 dirujuk sebagai Project Americas di Rockstar. The Know sememangnya terkenal dalam menyebarkan khabar angin dan maklumat yang tertiris, seperti apa yang mereka sudah lakukan terhadap tarikh keluaran Dark Souls 3.
GTA 6 mungkin akan kembali ke lokasi Vice City atau Miami. Tapi tidak ada maklumat yang mengatakan protagonis asal, Tommy Vercetti akan kembali atau sebaliknya.
Selain lokasi Vice City dan Amerika Selatan, ada juga khabar angin yang mengatakan GTA akan berlatarbelakangkan di Tokyo, Jepun.
Terima kasih, VG247.


Satu Jenis Bandana Dalam PlayerUnknown’s Battlegrounds Dijual Dengan Harga Lebih Daripada RM4,000

Korang boleh mula meniaga dalam game ini kalau korang ada bandana ini!

PlayerUnknown’s Battlegrounds kini adalah pemegang rekod di Steam sebagai game paling ramai dimainkan pada satu-satu masa, mengalahkan mana-mana game lain, termasuk game-game dari Valve sendiri.
Dengan populariti yang menggila ini, pastinya ada sebilangan pemain yang mengambil peluang untuk “buat duit” melalui game ini. Seorang Redditor telah menemukan sesuatu yang pasti akan mengejutkan ramai daripada kita.
Pada Mac lalu, satu bandana berwarna merah dan putih telah dihadiahkan dalam satu crate bagi mereka yang melakukan pre-order untuk PlayerUnknown’s Battlegrounds. Dan kini, para pemain yang memiliki bandana yang cukup rare ini ingin menjualnya, dengan harga yang boleh dikatakan tidak masuk akal.

Menurut laporan VG247, pada pertengahan tahun ini, ia mula dijual dengan harga USD200 (RM845), kemudian pada bulan lalu ia dijual dengan harga USD700 (RM2,959), dan beberapa hari lalu, seorang pembeli telah mendapatkannya dengan harga USD1,015 (RM4,290.57)!
Semasa artikel ini ditulis, bandana tersebut boleh dibeli pada permulaan harga sebanyak USD964.73 (RM4,078.07). 8,048 pemain telah meminta agar bandana ini dapat dibeli dengan harga kurang daripada USD913.80 (RM3,862.78).
Begitulah bagaimana sebuah bandana dalam bentuk maya boleh menjadi idaman para gamers dalam sebuah game yang menjadi fenomena global ini!
Ada antara korang yang nak dapatkan bandana ini?


Rasmi: Netflix Umumkan Pelakon Untuk Watak Vesemir Dalam The Witcher – Kim Bodnia

Impian ramai peminat untuk melihat Mark Hamill menghidupkan watak Vesemir dalam siri The Witcher di Netflix nampaknya tidak kesampaian.
Netflix telah mengumumkan secara rasmi siapakah yang akan membawakan watak Vesemir, mentor kepada Geralt itu — pelakon tersebut ialah Kim Bodnia.
Dalam kenyataan yang dikeluarkan, Netflix berkata, “Memperkenalkan Vesemir: Kim Bodnia akan memainkan watak Witcher paling tua dan paling berpengalaman di Continent itu dalam musim 2 The Witcher.”

Introducing Vesemir: Kim Bodnia will play the Continent's oldest and most experienced Witcher in Season 2 of #TheWitcher. pic.twitter.com/HAmYciZ5K4
— NX (@NXOnNetflix) February 28, 2020
Pelakon berasal Denmark itu pernah tercalon dalam BAFTA untuk kategori Pelakon Pembantu Terbaik melalui peranannya dalam siri tv Killing Eve.
Apakah beliau juga akan melakonkan suara atau tidak untuk filem animasi The Witcher yang telah diumumkan Netflix sebelum ini masih belum didedahkan.
Musim kedua The Witcher kini sedang dalam penggambaran selepas musim sulungnya menjadi fenomena global, yang kini boleh distrim di Netflix.


Sony Berjanji Untuk Terus Menyokong PS4 Sekurang-kurangnya Sehingga Tahun 2021

PS4 tidak akan diendahkan dengan begitu cepat.

Melalui pengesahan bahawa PS4 sedang memasuki fasa terakhir dalam kitaran hidup konsolnya, ramai peminat sudah mula berbelah bahagi. Ada yang menyambut baik dan tidak sabar untuk menunggu PS5, tetapi ada juga yang merasa belum bersedia untuk meninggalkan PS4 kesayangan ini.
Berita baik untuk korang yang sukar untuk move on, Sony menyatakan yang mereka akan terus menyokong PS4 sehingga tahun 2021 dan mungkin lebih jauh daripada itu, menurut laporan strategi korporat pertengahan penggal Sony (via Push Square). Laporan tersebut merupakan strategi yang dirancang sehingga 31 Mac 2021.
Sony mengakui bahawa menjelang tahun-tahun akan datang, jualan hardware akhirnya akan menjadi semakin perlahan, namun syarikat itu menjangkakan untuk membantu penurunan itu dengan jualan perkhidmatan dan software.

Jadi, kepada korang yang sebelum ini terlalu risau kalau-kalau Sony menganaktirikan PS4 selepas PS5 dikeluarkan, korang sudah boleh bertenang.


The Legend of Zelda: Breath of the Wild Dinobatkan “Game of the Year” Di The Game Awards, Lihat Senarai Penuh Pemenang

Pagi tadi, The Game Awards 2017 telah berlangsung, sebuah majlis anugerah yang mengumpulkan game-game terbaik sepanjang setahun yang lalu.

The Legend of Zelda: Breath of the Wild telah merangkul anugerah yang menjadi rebutan utama, iaitu Game of the Year. Empat game lain dalam pencalonan anugerah ini yang terpaksa akur adalah Mario Odyssey, Persona 5, Horizon: Zero Dawn, dan game yang menjadi kontroversi dalam kategori ini, PlayerUnknown’s Battlegrounds.
Selain Game of the Year, The Legend of Zelda: Breath of the Wild turut mengungguli dalam kategori Best Game Direction dan Best Action/Adventure Game.
Selain itu, antara game lain yang turut menyinar dalam anugerah pada tahun ini adalah Cuphead dan Hellblade: Senua’s Sacrifice. Cuphead menyinar dalam Best Art Direction, Best Independent Game dan Best Debut Indie Game, manakala Hellblade: Senua’s Sacrifice pula berjaya merangkul kemenangan dalam Best Audio Design, Best Performance dan Games for Impact.

Korang boleh lihat senarai penuh para pemenang dalam setiap kategori anugerah di bawah (game yang ditebal-hitamkan adalah pemenang).
Game of the Year
Horizon Zero Dawn
Persona 5
PlayerUnknown’s Battlegrounds
Super Mario Odyssey
The Legend of Zelda: Breath of the Wild
Best Game Direction
Horizon Zero Dawn
Resident Evil 7: Biohazard
Super Mario Odyssey
The Legend of Zelda: Breath of the Wild
Wolfenstein II: The New Colossus
Best Narrative
Hellblade: Senua’s Sacrifice
Horizon Zero Dawn
NieR: Automata
What Remains of Edith Finch
Wolfenstein II: The New Colossus
Best Art Direction
Cuphead
Destiny 2
Horizon Zero Dawn
Persona 5
The Legend of Zelda: Breath of the Wild
Best Score / Music
Cuphead
Destiny 2
NieR: Automata
Persona 5
Super Mario Odyssey
The Legend of Zelda: Breath of the Wild
Best Audio Design
Destiny 2
Hellblade: Senua’s Sacrifice
Resident Evil 7: Biohazard
Super Mario Odyssey
The Legend of Zelda: Breath of the Wild
Best Performance
Ashly Burch, Horizon: Zero Dawn
Brian Bloom, Wolfenstein II: The New Colossus
Claudia Black, Uncharted: The Lost Legacy
Laura Bailey, Uncharted: The Lost Legacy
Melina Juergens, Hellblade: Senua’s Sacrifice
Games for Impact
Bury Me, My Love
Hellblade: Senua’s Sacrifice
Life is Strange: Before the Storm
Night in the Woods
Please Knock on My Door
What Remains of Edith Finch
Best Ongoing Game
Destiny 2
Grand Theft Auto Online
Overwatch
PlayerUnknown’s Battlegrounds
Rainbow Six: Siege
Warframe
Best Independent Game
Cuphead
Hellblade: Senua’s Sacrifice
Night in the Woods
Pyre
What Remains of Edith Finch
Best Mobile Game
Fire Emblem Heroes
Hidden Folks
Monument Valley 2
Old Man’s Journey
Super Mario Run
Best Handheld Game
Ever Oasis
Fire Emblem Echoes: Shadows of Valentia
Metroid: Samus Returns
Monster Hunter Stories
Poochy and Yoshi’s Woolly World
Best VR/AR Game
Farpoint
Lone Echo
Resident Evil 7: Biohazard
Star Trek: Bridge Crew
SUPERHOT VR
Best Action Game
Cuphead
Destiny 2
Nioh
Prey
Wolfenstein II: The New Colossus
Best Action/Adventure Game
Assassin’s Creed: Origins
Horizon Zero Dawn
Super Mario Odyssey
The Legend of Zelda: Breath of the Wild
Uncharted: The Lost Legacy
Best Role-Playing Game
Divinity: Original Sin II
Final Fantasy XV
NieR: Automata
Persona 5
South Park: The Fractured But Whole
Best Family Game
Mario Kart 8 Deluxe
Mario + Rabbids Kingdom Battle
Sonic Mania
Splatoon 2
Super Mario Odyssey
Best Strategy Game
Halo Wars 2
Mario + Rabbids Kingdom Battle
Total War: Warhammer II
Tooth and Tail
XCOM 2: War of the Chosen
Best Sports/Racing Game
FIFA 18
Forza Motorsport 7
Gran Turismo Sport
NBA 2K18
Pro Evolution Soccer 2018
Project Cars 2
Most Anticipated Game
God of War
Marvel’s Spider-Man
Monster Hunter World
Red Dead Redemption II
The Last of Us Part II
Trending Gamer
Andrea Rene (What’s Good Games)
Clint Lexa (“Halfcoordinated”)
Guy Beahm (“Dr. Disrespect”)
Mike Grzesiek (“Shroud”)
Steven Spohn (AbleGamers)
Best Esports Game
Counter-Strike: Global Offensive
DOTA 2
League of Legends
Overwatch
Rocket League
Best Esports Player
Lee Sang-hyeok “Faker” (SK Telecom 1, League of Legends)
Marcelo “coldzera” David (SK Gaming, Counter-Strike: GO)
Nikola ‘NiKo’ Kovac (FaZe Clan, Counter-Strike: GO)
Je-hong “ryujehong” Ryu (Seoul Dynasty, Overwatch)
Kuro “KuroKy” Salehi Takhasomi (Team Liquid, DOTA 2)
Best Esports Team
Cloud 9
FaZe Clan
Lunatic-Hai
SK Telecom T1
Team Liquid
Student Game Award
Falling Sky
From Light
Hollowed
Impulsion
Level Squared
Meaning
Best Debut Indie Game
Cuphead
Golf Story
Hollow Knight
Mr. Shifty
Slime Rancher
Chinese Fan Game Award
Honor of Kings
ICEY
Gumballs & Dungeons
jx3 HD
Monument Valley 2
Sekiranya korang terlepas untuk menonton The Game Awards 2017 pada pagi tadi, korang boleh layan semula anugerah ini di bawah.


Download Demo Tomb Raider 2: The Dagger of Xian Sekarang!

Dibangunkan oleh sekumpulan peminat yang berdedikasi menggunakan enjin grafik Unreal Engine 4.

Setelah beberapa ketika dalam proses penyiapan, akhirnya sebahagian daripada projek imiginasi semula Tomb Raider 2: The Dagger of Xian sudah boleh dimuat-turun sekarang.
Demo yang dibangunkan oleh Nicobass serta pasukannya ini akan memberikan peluang kepada peminat-peminat siri Tomb Raider untuk menikmati level yang dikenali sebagai The Great Wall.
Demo Tomb Raider 2: The Dagger of Xian boleh dimuat-turun disini dan berikut adalah spesifikasi minimum baginya:

Windows 7 x64
Grafik kad yang bersesuaian dengan DirectX 11
4GB RAM
6GB ruang hard disk (1.8GB saiz muat-turun)

Apa yang lebih menarik, projek ini adalah antara projek yang dibangunkan oleh peminat dan telah mendapat restu daripada Square Enix dan Crystal Dynamics. Malah Crystal Dynamics juga telah membantu membekalkan SFX bagi projek ini.
Ini sememangnya memberikan nafas segar dalam isu projek peminat yang biasanya dihalang oleh penerbit dan studio.


Korang Nak Belajar Macam Mana Nak Tubuhkan Sebuah Pasukan Esports? Jom Kita Sertai Garena Bootcamp 2017!

Pernah korang bercita-cita untuk tubuhkan sebuah pasukan esports? Inilah masanya untuk korang menimba ilmu dalam bidang ini!

Pada hujung minggu ini, 29 dan 30 Julai 2017, Garena akan menganjurkan Garena Bootcamp 2017 di G-Central, Sunway Nexis, Kota Damansara.
Untuk edisi pada tahun ini, Garena Bootcamp 2017 akan menampilkan rekod tertinggi, membawakan 86 peserta dari 44 kampus universiti di Malaysia. Antara 44 kampus universiti yang terlibat dalam acara ini nanti adalah KDU Glenmarie, Multimedia University (MMU) Cyberjaya, University of Kuala Lumpur (UNIKL), Asia Pacific University (APU), Universiti Islam Antarabangsa (UIA), UiTM Shah Alam, Universiti Teknologi Petronas dan banyak lagi!
Acara yang bakal diadakan selama dua hari ini akan memperkenalkan korang kepada pengurusan kelab yang baik termasuk pentadbiran pertandingan, cadangan kerjasama, pemasaran acara dan industri esports secara keseluruhannya.
Sebagai tambahan, kira-kira 20 Duta Pelajar Riot dijangka akan menghadirkan diri ke Garena Bootcamp 2017 ini yang mana mereka akan fokus kepada topis asas: perancangan acara, pemasaran acara yang efektif, peraturan dan format pertandingan dan pengenalan kepada Garena Student Alliance (GSA) Championship.
Dalam kenyataan media yang dikeluarkan Garena, wakil Campus Outreach Team, Yasmin Liyana menyatakan bahawa kehadiran GSA adalah sama pentingnya untuk pelajar dan kelabnya bersedia untuk pertandingan di peringkat kolej dalam keadaan terbaik di rantau ini.
“Objektif utama kami adalah untuk mendidik para pelajar tentang pengalaman dan berharap scene kampus di Malaysia menjadi perintis rantau dalam Asia Tenggara,” kata Yasmin.
Korang boleh mengetahui tentang acara ini di laman web GSA.Garena.com


Bethesda Umumkan DOOM VFR, Saksikan Trailer Pertama Untuk Game Versi VR Ini

Bethesda dalam sidang media mereka untuk E3 2017 yang sedang berlangsung sekarang telah mengumumkan DOOM VFR, versi VR untuk DOOM yang dikeluarkan pada 2016. Korang boleh layan trailer pertama untuk game ini di bawah:

DOOM VFR akan dilancarkan di PlayStation VR dan VIVE pada satu tarikh yang belum diumumkan.


AGES 2016: Dapatkan Tiket Sekarang Sebelum Terlambat!

Tiket untuk menyaksikan AGES 2016 kini telah dibuka. Jangan tunggu lama-lama, jom dapatkan sekarang!

Pertandingan E-Sport rasmi untuk Asia Tenggara yang julung kalinya diadakan, ASEAN Games for E-Sport (AGES) 2016 bakal dianjurkan pada 27 hingga 29 Mei 2016.
Para peminat E-Sport tanah air sudah boleh mendapatkan tiket menerusi laman web rasmi AGES 2016 di sini. Berikut adalah dua jenis tiket yang anda boleh dapatkan:

1-Day Pass: Berharga RM14, anda akan mendapat akses untuk satu hari sahaja, sama ada pada 27, 28 atau 29 Mei 2016.
3-Day Pass: Berharga RM40, anda akan mendapat akses kepada ketiga-tiga hari sepanjang AGES 2016 berlangsung.

Sekiranya anda masih belum tahu, AGES 2016 merupakan temasya sukan elektronik terbesar di Asia Tenggara, di mana ia bakal disertai oleh 7 buah negara rantau ini – Malaysia, Indonesia, Singapura, Thailand, Filipina, Vietnam dan Kemboja.
Detik bersejarah untuk industri E-Sport di rantau ini akan diadakan di Hall 3, MVEC, Mid Valley Mega Mall.
Berikut adalah senarai hadiah berupa wang ringgit yang bakal menjadi rebutan para pemain handalan rantau Asia Tenggara, yang mana jumlah terkumpul adalah RM1 juta!
DotA 2 (Berpasukan)

Juara: RM176,300
Tempat Kedua: RM94,300
Tempat Ketiga: RM53,300
Tempat Keempat: RM28,700
8 Teratas: RM14,350

Counter Strike: Global Offensive (Berpasukan)

Juara: RM133,300
Tempat Kedua: RM71,300
Tempat Ketiga: RM40,300
Tempat Keempat: RM21,700
8 Teratas: RM10,850

FIFA 16 (Individu)

Juara: RM34,400
Tempat Kedua: RM18,400
Tempat Ketiga: RM10,400
Tempat Keempat: RM5,600
8 Teratas: RM2,800

Jom kita layan trailer untuk AGES 2016:

Anda boleh layari ages.my untuk mendapatkan maklumat lebih lanjut.
Jadi, apa yang anda tunggu lagi? Jom beli sekarang! Kalau kehabisan tiket, kami tak dapat tolong!


E3 2016: FIFA 17 Dengan Story Mode? Saksikan Trailer Terbaru Ini!

EA telah mengumumkan story mode FIFA 17 yang dinamakan The Journey di dalam sbuah trailer penuh drama!

Mode terbaru ini meletakkan korang sebagai Alex Hunter, seorang pemain baru berbakat di dalam Premier League. Kelab mana yang akan dimainkan oleh beliau adalah terpulang kepada korang – tetapi story mode ini seperti menjanjikan sebuah kisah penuh cita-cita, permainan politik dan semestinya bolasepak.
Lebih banyak maklumat akan didedahkan selepas ini, sementara itu, jom layan trailer FIFA 17 terbaru ini!


Street Fighter V: Sertai Armaggeddon Cup, Buka Puasa Bersama Dan Berpeluang Mendapat Tajaan Ke Thaiger Uppercut [KEMASKINI]

Armaggeddon buat julung kalinya bakal mengadakan sebuah pertandingan Street Fighter V, yang digelar Armaggeddon Cup.

Paling menarik tentang pertandingan kali ini adalah ia bakal menyajikan hadiah-hadiah lumayan, antaranya ialah berpeluang mendapat tajaan ke Thaiger Uppercut – salah sebuah ranking events di Thailand dalam siri Capcom Pro Tour.
Pertandingan ini juga bakal menyaksikan pelancaran rasmi MYFGC (Malaysia’s Fighting Game Communty) yang menjadikan Geek Empire sebagai ‘markas’ mereka. Dan lebih menarik, acara ini akan diakhiri dengan majlis berbuka puasa bersama semua yang hadir pada hari tersebut.
Berikut adalah butiran yang perlu anda ketahui tentang acara ini:

Tarikh: 4 Jun 2017 (Ahad)
Masa: 11 pagi
Lokasi: Geek Empire, Ampang.
Yuran: RM40

Anda boleh ketahui maklumat lanjut tentang acara ini di sini, dan terus mendaftarkan nama anda di sini.
[KEMASKINI]:
Armaggeddon telah mendedahkan maklumat lebih lanjut tentang hadiah kemenangan dalam Armaggeddon Cup ini nanti. Berikut adalah hadiah lumayan yang bakal menjadi rebutan para pemain:
Juara:
1. Tajaan perjalanan penuh untuk menyertai Thaiger Uppercut 2017 (tiket penerbangan pergi & pulang + penginapan + yuran pendaftaran)
2. Produk Armaggeddon:
-MKA 11 R Gaming Mechanical Keyboard (bernilai RM449)
-Pulse 6 Gaming Headset (bernilai RM79.90)
3. Trofi Championship
Naib Juara:
1. Produk Armaggeddon:
-MKA 9C Gaming Mechanical Keyboard (bernilai RM259.00)
-Pulse 6 Gaming Headset (bernilai RM79.90)
2. Medal
Tempat Ketiga:
1. Produk Armaggeddon:
-Elvatron T11 Gaming PC Casing (bernilai RM199.00)
-Pulse 6 Gaming Headset (bernilai RM79.90)
2. Medal
Tempat Keempat:
1. Produk Armaggeddon:
-Starship III Gaming Mouse (bernilai RM129.00)
-Pulse 6 Gaming Headset (bernilai RM79.90)
2. Medal
Tempat Ke-5 hingga Ke-8:
1. Produk Armaggeddon:
-Foxbat Gaming Mouse (bernilai RM69.00)
-Pulse 6 Gaming Headset (bernilai RM79.90)
2. Medal


Skyrim Akan Datang Ke Nintendo Switch – Sokongan Zelda Amiibo Bersama Kawalan Penuh Disediakan

Saksikan juga trailer Skyrim untuk Nintendo Switch!

Semasa persidangan E3 2017 sebentar tadi, Bethesda menunjukkan trailer Skyrim untuk Nintendo Switch yang disokong Zelda Amiibo serta kawalan penuh Switch seperti ditonjolkan dalam trailer.

Sejak Nintendo Switch dikeluarkan pada Mac pada tahun ini, Skyrim antara game yang turut serta dalam koleksi game Nintendo Switch.
Kini anda boleh menjadi Link dan selamatkan Zelda dalam dunia Skyrim. The Elder Scrolls V: Skyrim akan dikeluarkan untuk Switch pada tahun ini.


Pagi Tadi, Samsung Malaysia Telah Lancarkan Gaming Monitor Melengkung Untuk eSports!

Nampaknya Samsung pula ingin mencuba nasib di dalam arena competitive gaming Malaysia dengan pelancaran Curved Gaming Monitor CFG70 ini!
“PindaPanda” Rika Dorji berposing bersama Curved Gaming Monitor CFG70 daripada Samsung!

https://www.youtube.com/watch?v=TRiW4YuP318
Didatangkan dalam dua saiz (24/27 inci), gaming monitor melengkung pada 1800R ini menjanjikan moving picture response time (MPRT) pada 1ms! Sesuai bagi gamers yang bencikan display lag!
Dari kiri: “PindaPanda” Rika Dorji, Hui Whye Leong, Director of Enterprise Business, CE Division; Wong Man Ngee, Director of Enterprise Business, IT Division; Lee Sang Hoon, President; Elaine Soh, Chief Marketing Officer; Austin Park, Business Manager of Enterprise Business; dan “Jinnyboy” Jin Lim.
Teknologi Quantum Dot Samsung pula, menjanjikan persembahan warna yang meriah dan tepat merentasi 125% daripada spektrum sRGB dengan contrast ratio pada 3,000:1 bagi paparan yang sentiasa jelas samada di dalam ruang cerah mahupun gelap!
“Gaming Monitor dengan teknologi Quantum Dot Samsung memberikan pengalaman visual yang belum pernah dilihat mana-mana gamer! Dengan kualiti gambar seakan hidup, ianya pasti menjadi kelebihan kepada gamer apabila bersaing di dalam arena eSports,” kata Lee Sang Hoon, Presiden Samsung Malaysia Electronics.
Adakah janji-janji tersebut mampu dikotakan oleh Curved Gaming Monitor CFG70 ini? Samsung Malaysia, mari bagi kitorang test-drive dan review unit ni dulu. Baru boleh sembang, ye tak?
Pre-Order Monitor, Dapat Hadiah!
Paling menarik, ada tawaran hadiah percuma bernilai sehingga RM264 bila korang beli CFG70 ni nanti! 100 pelanggan bertuah yang pre-order Curved Gaming Monitor CFG70 dari Lazada antara 19 hingga 26 Januari akan mendapat hadiah tersebut.
Curved Gaming Monitor CFG70 ini nanti akan berharga RM1,699 (24inci) dan RM2,099 (27inci), dan akan mula dijual di kedai-kedai terpilih bermula 27 Januari nanti!


Game Buatan Malaysia, GigaBash Boleh Dimainkan Dalam Bahasa Melayu, Indonesia

Seperti kebanyakan game lain, GigaBash menampilkan beberapa pilihan paparan bahasa. Namun, kelainan yang dibawakan ke dalam game ini adalah ia turut menyediakan pilihan Bahasa Melayu dan Bahasa Indonesia.

GigaBash dibangunkan oleh Passion Republic, sebuah studio pembangunan game tempatan yang berpangkalan di Petaling Jaya, Selangor. Portfolio yang dimiliki Passion Republic adalah sangat luas kerana sebelum ini sering membantu studio-studio besar membangunkan game-game AAA seperti Elden Ring, Marvel’s Spider-Man, Ghost of Tsushima, Stray dan banyak lagi.
Kini, Passion Republic telah melancarkan game yang dibangunkan sepenuhnya oleh mereka iaitu GigaBash yang sudah boleh dimainkan di PC (Steam, Epic Games Store), PS5 dan PS4.
Bermain GigaBash dalam Bahasa Melayu sememangnya memberikan satu kelainan yang amat unik. Dari menu utama, UI dan dialog-dialog (teks) dalam penceritaan, semuanya tersedia dalam Bahasa Melayu.
Kami terhibur dengan tahap kesukaran (difficulty) yang boleh dipilih, iaitu Santai, Seimbang, Ribut dan Kiamat.

GigaBash adalah sebuah game brawler, membawakan karakter-karakter raksasa gergasi yang diinspirasikan daripada filem-filem kaiju. Ia boleh dimainkan secara solo, local co-op dan online co-op.
Nantikan review penuh kami tidak lama lagi. Boleh Beli or Boleh Blah!?


Jom Layan Anime Prekuel Gravity Rush 2! Gravity Rush the Animation ~Overture~!

Seperti diumumkan pada artikel sebelum ini, akhirnya anime ini boleh ditonton oleh semua!

Diterbitkan oleh Studio Khara, animasi pendek ini diberikan nama Gravity Rush the Animation ~Overture~ dan merupakan kisah penghubung antara siri asal dan Gravity Rush 2 yang bakal diterbitkan pada 20 Januari nanti.
Siri animasi pendek ini didatangkan kepada 2 bahagian dan boleh ditonton dibawah.

Demo Gravity Rush 2 juga sudah boleh didapati melalui PlayStation Store untuk peminat-peminat siri ini.
Saksikan aksi gameplay Gravity Rush 2 beserta temubual bersama developer yang telah dikongsi oleh PlayStation Japan baru-baru ini.
Gravity Rush 2 bakal diterbitkan pada 20 Januari manakala DLC The Ark of Time – Raven’s Choice yang percuma masih lagi dalam proses penyiapan dijadualkan untuk menemui peminat pada bulan Mac nanti.
[su_spoiler title=”This reminds me of Tendangan Padu Maut from Suria Perkasa Hitam (Kamen Rider Black) though.”][/su_spoiler]